qundao/data-zh-poetry huggingface dataset:
赠别仪上人
作者：张耒
朝代：宋
体裁：七言绝句

师似浮云触处闲，倦飞知我未能还。林泉会有相逢日，风月应须乞半山。
赠别何道士
作者：张耒
朝代：宋
体裁：七言律诗

疏散多违久自知，形骸况复病先衰。全身幸免诛三献，避世何劳赋五噫。闻说永嘉饶水石，便思轻帆向天涯。却嗟病翮伤摧甚，孤鹤高飞不得随。
赠别何道士
作者：张耒
朝代：宋

疏散多违久自知，形骸况復病先衰。
全身幸免诛三献，避世何劳赋五噫。
闻说永嘉饶水石，便思轻帆向天涯。
却嗟病翮伤摧甚，孤鹤高飞不得随。
赠吴孟求承议二首
作者：张耒
朝代：宋

我生仕宦求糊口，敢惮水浮兼陆走。朅来京口见花落，归去西风未吹柳。山寻北固初知路，水饮中泠未盈缶。徒劳结束解书剑，未觉尘埃生户牖。瓜洲澄江晓如镜，照水自觉秋容瘦。因公忽致旧酒壶，恍如梦觉南柯守。我非初平叱羊口，江中浪作群羊走。金山五日厌僧粥，挥榜瓜洲缆古柳。晨兴但怪妻孥喜，故人致馈罗盘缶。起倾残榼得馀沥，洗盏再酌开蓬牖。风云惨淡秋已严，桑榆摇落山初瘦。军厨醇味尚烦公，应记疏慵穷太守。
赠吴孟求承议二首·其一
作者：张耒
朝代：宋

我生仕宦求糊口，敢惮水浮兼陆走。朅来京口见花落，归去西风未吹柳。山寻北固初知路，水饮中泠未盈缶。徒劳结束解书剑，未觉尘埃生户牖。瓜洲澄江晓如镜，照水自觉秋容瘦。因公忽致旧酒壶，恍如梦觉南柯守。
赠吴孟求承议二首·其一
作者：张耒
朝代：宋

我生仕宦求餬口，敢惮水浮兼陆走。朅来京口见花落，归去西风未吹柳。山寻北固初知路，水饮中泠未盈缶。徒劳结束解书剑，未觉尘埃生户牖。瓜洲澄江晓如镜，照水自觉秋容瘦。因公忽致旧酒壶，恍如梦觉南柯守。
赠吴孟求承议二首·其二
作者：张耒
朝代：宋

我非初平叱羊口，江中浪作羣羊走。
金山五日厌僧粥，挥榜瓜洲缆古柳。
晨兴但怪妻孥喜，故人致馈罗盘缶。
起倾残榼得余沥，洗盏再酌开蓬牖。
风云惨淡秋已严，桑榆摇落山初瘦。
军厨醇味尚烦公，应记疏慵穷太守。
赠吴孟求承议二首·其二
作者：张耒
朝代：宋

我非初平叱羊口，江中浪作群羊走。金山五日厌僧粥，挥榜瓜洲缆古柳。晨兴但怪妻孥喜，故人致馈罗盘缶。起倾残榼得馀沥，洗盏再酌开蓬牖。风云惨淡秋已严，桑榆摇落山初瘦。军厨醇味尚烦公，应记疏慵穷太守。
赠圆明老
作者：张耒
朝代：宋
体裁：七言绝句

一粥一斋年已老，千经万论不留心。菩提本自非言说，默默知师得更深。
赠天启友弟
作者：张耒
朝代：宋

桑弧蓬矢射四方，婴孩立志长可忘。
莫学儿女漫弄芳，豪气当视交河郎。
边城入望千里长，臂鞴时架角鹰苍。
搏捷仍放韩卢狂，麕鹑日暮随登堂。
往来绝艺精飞枪，余勇犹足吞顽羌。
读书谁谓谷胜臧，盛时万钟远馈粮。
水输长川陆登冈，垂弓在櫜弩在床。
蔽扞入阵牌居旁，天马驯工披甲骧。
受降浚筑修城隍，刀头不惜千金装。
三十六将皆鹰扬，故境可容尺地亡。
子颇自负当夙偿，况復武库踰书囊。
惟我与子旧同乡，友生固自腾雁行。
更欲扬鞭向骕骦，岂但传经如卜商。
不见汉时张子房，身纔六尺佐时王。
功业能依日月光，素书一卷初逢黄。
异时破贼玉书香，当使相继来西凉。
时臣称贺持寿觞，鸿鹄一举横飞翔。
光阴应须及未央，不侯可忍点鬓霜。
少年天子坐建章，宠待穰苴不顾庄。
严兵待时虽未忙，黠虏授首先有祥。
王师会看傅城墙，郊迎父老携壶浆。
去病当时凯乐张。
赠天启友弟
作者：张耒
朝代：宋

桑弧蓬矢射四方，婴孩立志长可忘。莫学儿女漫弄芳，豪气当视交河郎。边城入望千里长，臂韝时架角鹰苍。搏捷仍放韩卢狂，麇鹑日暮随登堂。往来绝艺精飞枪，馀勇犹足吞顽羌。读书谁谓谷胜臧，盛时万钟远馈粮。水输长川陆登冈，垂弓在櫜弩在床。蔽捍入阵牌居旁，天马驯工披甲骧。受降浚筑修城隍，刀头不惜千金装。三十六将皆鹰扬，故境可容尺地亡。子颇自负当夙偿，况复武库踰书囊。惟我与子旧同乡，友生固自腾雁行。更欲扬鞭向骕骦，岂但传经如卜商。不见汉时张子房，身才六尺佐时王。功业能依日月光，素书一卷初逢黄。异时破贼玉书香，当使相继来西凉。时臣称贺持寿觞，鸿鹄一举横飞翔。光阴应须及未央，不侯可忍点鬓霜。少年天子坐建章，宠待穰苴不顾庄。严兵待时虽未忙，黠虏授首先有祥。王师会看傅城墙，郊迎父老携壶浆。去病当时凯乐张。
赠广靖上人
作者：张耒
朝代：宋

七十庞眉禅客，曾见天衣老人。旃檀林中香气，悠然时有余氤。
赠广靖上人
作者：张耒
朝代：宋

七十庞眉禅客，曾见天衣老人。旃檀林中香气，悠然时有馀氤。
赠庞安常先生
作者：张耒
朝代：宋
体裁：七言律诗

德公本自隐襄阳，治病翻成客满堂。懒把穷通求日者，试将多病问医王。一丸五色宁无药，两部千金合有方。他日倾河如石鼓，著书犹愿记柴桑。
赠庞安常先生
作者：张耒
朝代：宋

德公本自隠襄阳，治病翻成客满堂。
懒把穷通求日者，试将多病问医王。
一丸五色宁无药，两部千金合有方。
他日倾河如石鼓，着书犹愿记柴桑。
赠张公贲
作者：张耒
朝代：宋
体裁：古风

我昔为诸生，奉书谏议公。后来辱称奖，礼数宾客同。决科甫弱冠，年少气如虹。归来陪后乘，不责醉后恭。孤舟梁宋郊，旅态萃百穷。拜公睢阳府，笑语若春风。人事不可期，俯仰异吉凶。平生丹灶术，马鬣哭新封。十年得吾弟，怀旧涕沾胸。清平守家法，眉宇肖德容。交臂是非外，为僚兄弟中。东轩语长夏，葵竹罗青红。西舍雪夜欢，玉颜醉瑶钟。欲饮径相就，三更叱阍翁。鲸吸绝遗滴，山颓信倾峰。搜抉尽酱茹，楂梨倒筐笼。通宵两沈醉，午起头如蓬。人生定当尔，事去挽惊鸿。河梁系君马，一笑喜相逢。怜君碧纱幌，夜泪哭苇丛。我方困齑盐，酸寒官辟雍。同寻旧游地，尘壁罥丝虫。啼鸟古寺间，夏阴小园空。酒市逢好好，琵琶失玲珑。歌舞一分散，宾僚亦西东。忘情犹一叹，齐物论非通。官冷隐朝市，端能信予慵。人生当富贵，子盍自磨砻。便当隐五车，一一贮心胸。功就蚁作垤，丛成蛇化龙。北郊分袂归，作恶惊儿童。长谣代晤语，发子一笑哄。
赠张公贲
作者：张耒
朝代：宋

我昔为诸生，奉书谏议公。后来辱称奖，礼数宾客同。决科甫弱冠，年少气如虹。归来陪后乘，不责醉后恭。孤舟梁宋郊，旅态萃百穷。拜公睢阳府，笑语若春风。人事不可期，俯仰异吉凶。平生丹灶术，马鬣哭新封。十年得吾弟，怀旧涕沾胸。清平守家法，眉宇肖德容。交臂是非外，为僚兄弟中。东轩语长夏，葵竹罗青红。西舍雪夜欢，玉颜醉瑶钟。欲饮径相就，三更叱阍翁。鲸吸绝遗滴，山颓信倾峰。搜抉尽酱茹，楂梨倒筐笼。通宵两沈醉，午起头如蓬。人生定当尔，事去挽惊鸿。河梁系君马，一笑喜相逢。怜君碧纱幌，夜泪哭苇丛。我方困齑盐，酸寒官辟雍。同寻旧游地，尘壁罥丝虫。啼鸟古寺间，夏阴小园空。酒市逢好好，琵琶失？珑。歌舞一分散，宾僚亦西东。忘情犹一叹，齐物论非通。官冷隐朝市，端能信予慵。人生当富贵，子盍自磨砻。便当隐五车，一一贮心胸。功就蚁作垤，丛成蛇化龙。北郊分袂归，作恶惊儿童。长谣代晤语，发子一笑哄。
赠张公贲
作者：张耒
朝代：宋

我昔为诸生，奉书谏议公。
后来辱称奬，礼数宾客同。
决科甫弱冠，年少气如虹。
归来陪后乘，不责醉后恭。
孤舟梁宋郊，旅态萃百穷。
拜公睢阳府，笑语若春风。
人事不可期，俯仰异吉凶。
平生丹竈术，马鬣哭新封。
十年得吾弟，怀旧涕沾胸。
清平守家法，眉宇肖德容。
交臂是非外，为僚兄弟中。
东轩语长夏，葵竹罗青红。
西舍雪夜欢，玉颜醉瑶钟。
欲饮径相就，三更叱阍翁。
鲸吸绝遗滴，山颓信倾峰。
搜抉尽醤茹，楂梨倒筐笼。
通宵两沈醉，午起头如蓬。
人生定当尔，事去挽惊鸿。
河梁繫君马，一笑喜相逢。
怜君碧纱幌，夜泪哭苇丛。
我方困虀盐，酸寒官辟雝。
同寻旧游地，尘壁罥丝虫。
啼鸟古寺间，夏阴小园空。
酒市逢好好，琵琶失𤫩珑。
歌舞一分散，宾僚亦西东。
忘情犹一叹，齐物论非通。
官冷隠朝市，端能信予慵。
人生当富贵，子盍自磨礲。
便当隠五车，一一贮心胸。
功就螘作垤，丛成蛇化龙。
北郊分袂归，作恶惊儿童。
长谣代晤语，发子一笑哄。
赠张公贲
作者：张耒
朝代：宋

我昔为诸生，春书谏议公。后来辱称奖，礼数宾客同。决科甫弱冠，年少气如虹。归来陪后乘，不责醉后恭。孤舟梁宋郊，旅态萃百穷。拜公睢阳府，笑语若春风。人事不可期，俯仰异吉凶。平生丹灶术，马鬣哭新封。十年得吾弟，怀旧涕沾胸。清平守家法，眉宇肖德容。交臂是非外，为僚兄弟中。东轩语长夏，葵竹罗青红。西舍雪夜欢，玉颜醉瑶钟。欲饮径相就，三更叱阍翁。鲸吸绝遗滴，山颓信倾峰。搜抉尽酱茹，楂梨倒筐笼。通宵两沉醉，午起头如蓬。人生定当尔，事去挽惊鸿。河梁系君马，一笑喜相逢。怜君碧纱幌，夜泪哭苇丛。我方困虀盐，酸寒官辟雝。同寻旧游地，尘壁罥丝虫。啼鸟古寺间，夏阴小园空。酒市逢好好，琵琶失玲珑。歌舞一分散，宾僚亦西东。忘情犹一叹，齐物论非通。官冷隐朝市，端能信予慵。人生当富贵，子盍自磨礲。便当隐五车，一一贮心胸。功就蚁作垤，丛成蛇化龙。北郊分袂归，信恶惊儿童。长谣代晤语，发子一笑哄。
赠张嘉甫
作者：张耒
朝代：宋
体裁：古风

浮舟大江里三千，归扫先陇清淮壖。杜门古寺厌岑寂，梦寐清颍如家山。汝阴昔谬称刺史，自愧何术苏恫瘝。平生为吏甘贱拙，敢作蟊贼伤民田。未忧怀砖击之去，乃欲筑室买一廛。箪瓢三亩易办耳，寄声父老不汝干。长淮清冬龙蜃蛰，放舟出郭天宇宽。浮梁横前袅可缆，金塔却立俨莫攀。髯张幼好此奇服，白璧刻佩鸣玦环。抱持微学不忍弃，清明竹林遭削删。三年江湖友魑魅，一日宝府观玙璠。渐消鄙吝心自喜，追计存没涕亦潸。寻山把酒岂易得，客路霰雪衣裘单。尘埃可洗忧可豁，待君一酌玻璃泉。
赠张嘉甫
作者：张耒
朝代：宋

浮舟大江里三千，归握先陇清淮壖。
杜门古寺厌岑寂，梦寐清颍如家山。
汝阴昔谬称刺史，自愧何术苏恫瘝。
平生为吏甘贱拙，敢作蟊贼伤民田。
未忧怀砖击之去，乃欲筑室买一廛。
箪瓢三亩易办耳，寄声父老不汝干。
长淮清冬龙蜃螫，放舟出郭天宇宽。
浮梁横前袅可缆，金塔却立俨莫攀。
髯张幼好此奇服，白璧刻佩鸣玦环。
抱持微学不忍弃，清明竹林遭削删。
三年江湖友魑魅，一日宝府观玙璠。
渐消鄙吝心自喜，追计存没涕亦潸。
寻山把酒岂易得，客路霰雪衣裘单。
尘埃可洗忧可豁，待君一酌玻璃泉。
赠敦复
作者：张耒
朝代：宋

敦复想为诗，目见无全牛。天工忌其才，小邑使拘囚。漫涂以尘埃，讼讯群啾啾。尚于纷纭中，逸兴时奔流。不知谁使之，瞥尔为南游。骅骝解其絷，鹰隼脱于鞲。山川困搜罗，风月遭嘲咻。举手聊探之，纵横烂琳璆。不有同行人，更歌而迭酬。天应悯子劳，久苦暂使休。奈何少纵之，一放不可收。归来见我喜，逸气凌高秋。我窃不自量，妄将挟其辀。心知不可追，子幸为我留。君方严旗幢，我亦戒戈矛。将图诘朝见，百败非予羞。
赠敦复
作者：张耒
朝代：宋

敦复想为诗，目见无全牛。天工忌其才，小邑使拘囚。漫涂以尘埃，讼讯群啾啾。尚于纷纭中，逸兴时奔流。不知谁使之，瞥尔为南游。骅骝解其絷，鹰隼脱于鞴。山川困搜罗，风月遭嘲咻。举手聊探之，纵横烂琳璆。不有同行人，更歌而迭酬。天应悯子劳，久苦暂使休。奈何少纵之，一放不可收。归来见我喜，逸气凌高秋。我窃不自量，妄将挟甚辀。心知不可追，子幸为我留。君方严旗幢，我亦戒戈矛。将图诘朝见，百败非予羞。
赠敦復
作者：张耒
朝代：宋

敦復想为诗，目见无全牛。
天工忌其才，小邑使拘囚。
漫涂以尘埃，讼讯羣啾啾。
尚于纷纭中，逸兴时奔流。
不知谁使之，瞥尔为南游。
骅骝解其絷，鹰隼脱于鞲。
山川困搜罗，风月遭嘲咻。
举手聊探之，纵横烂琳璆。
不有同行人，更歌而迭酬。
天应悯子劳，久苦暂使休。
奈何少纵之，一放不可收。
归来见我喜，逸气凌高秋。
我窃不自量，妄将挟其辀。
心知不可追，子幸为我留。
君方严旗幢，我亦戒戈矛。
将图诘朝见，百败非予羞。
赠无咎
作者：张耒
朝代：宋

快哉亭下水连城，落日断霜相映明。人在卷帘尊俎里，诗从挥麈笑谈生。扬州何逊风流在，江夏黄香句法清。□□□□□□□，□□□□□□□。
赠无咎
作者：张耒
朝代：宋

快哉亭下水连城，落日断霞相映明。
人在捲帘尊俎裏，诗从挥麈笑谈生。
扬州何逊风流在，江夏黄香句法清。
□□□□□□□，□□□□□□□。
赠无咎
作者：张耒
朝代：宋

快哉亭下水连城，落日断霞相映明。人在捲帘尊俎里，诗从挥麈笑谈生。扬州何逊风流在，江夏黄香句法清。□□□□□□□，□□□□□□□。
赠无咎
作者：张耒
朝代：宋

欺马街泥未肯乾，重城含雾晓漫漫。谁令万屋淋漓雪，犹作长安半夜寒。
赠无咎
作者：张耒
朝代：宋

欺马街泥未肯干，重城含雾晓漫漫。
谁令万屋淋漓雪，犹作长安半夜寒。
赠无咎以既见君子云胡不喜为韵八首
作者：张耒
朝代：宋

平生怀想人，握手良未易。接君同舍欢，此事非此世。十年淮海梦，一笑相逢地。投分白首期，愿言何有既。贤愚譬观形，美丑不自见。医肱待三折，剑铁要百鍊。磨君古青铜，汰简寄明辨。一智出千愚，食芹敢忘献。文风还正始，磊落有诸君。长者进后生，亦使我有闻。譬如狸与虎，偶使并称文。终然不可及，困我力空勤。文衰东京后，特起得韩子。支撑诽笑中，久乃化而靡。籍湜既洒扫，后生始归市。垂君拯溺手，请效我一指。诗坛李杜后，黄子擅奇勋。平生执羁靮，开府与参军。举诗秉笔徒，吟哦谩云云。安知握奇律，一字有风云。触有羸其角，进有跋其胡。膏车秣吾马，白日在修途。虽乏亡何杯，颇多未见书。力学致事功，良田本深锄。黄子少年时，风流胜春柳。中年一钵饭，万事寒木朽。室有僧对谈，房无妾持帚。此道人人事，谁令予独不。南山缚虎师，肯顾世书字。扬眉哦楚喉，鼎畔倒侯喜。诗声一苍蝇，下到霹雳耳。庸庸老寻常，物外有奇伟。
赠无咎以既见君子云胡不喜为韵八首·其一
作者：张耒
朝代：宋
体裁：古风

平生怀想人，握手良未易。接君同舍欢，此事非此世。十年淮海梦，一笑相逢地。投分白首期，愿言何有既。
赠无咎以既见君子云胡不喜为韵八首·其七
作者：张耒
朝代：宋
体裁：古风

黄子少年时，风流胜春柳。中年一钵饭，万事寒木朽。室有僧对谈，房无妾持帚。此道人人事，谁令予独不。
赠无咎以既见君子云胡不喜为韵八首·其三
作者：张耒
朝代：宋
体裁：古风

文风还正始，磊落有诸君。长者进后生，亦使我有闻。譬如狸与虎，偶使并称文。终然不可及，困我力空勤。
赠无咎以既见君子云胡不喜为韵八首·其二
作者：张耒
朝代：宋

贤愚譬观形，美丑不自见。
医肱待三折，剑铁要百炼。
磨君古青铜，汰简寄明辨。
一智出千愚，食芹敢忘献。
赠无咎以既见君子云胡不喜为韵八首·其二
作者：张耒
朝代：宋

贤愚譬观形，美丑不自见。医肱待三折，剑铁要百鍊。磨君古青铜，汰简寄明辨。一智出千愚，食芹敢忘献。
赠无咎以既见君子云胡不喜为韵八首·其五
作者：张耒
朝代：宋
体裁：古风

诗坛李杜后，黄子擅奇勋。平生执羁靮，开府与参军。举诗秉笔徒，吟哦谩云云。安知握奇律，一字有风云。
赠无咎以既见君子云胡不喜为韵八首·其八
作者：张耒
朝代：宋
体裁：古风

南山缚虎师，肯顾世书字。扬眉哦楚喉，鼎畔倒侯喜。诗声一苍蝇，下到霹雳耳。庸庸老寻常，物外有奇伟。
赠无咎以既见君子云胡不喜为韵八首·其六
作者：张耒
朝代：宋
体裁：古风

触有羸其角，进有跋其胡。膏车秣吾马，白日在修途。虽乏亡何杯，颇多未见书。力学致事功，良田本深锄。
赠无咎以既见君子云胡不喜为韵八首·其四
作者：张耒
朝代：宋
体裁：古风

文衰东京后，特起得韩子。支撑诽笑中，久乃化而靡。籍湜既洒扫，后生始归市。垂君拯溺手，请效我一指。
赠晁二
作者：张耒
朝代：宋

昔者与兄城南邻，未省一日不相亲。谁令僦舍得契阔，此事我每怀古人。逾旬寒热不可说，遍体戢戢生赤鳞。是身非有病亦幻，调御未伏犹酸辛。布衾蒙头但欲睡，瞥见檐雪如飞尘。岂无杯杓与酬酢，口舌未肯亲芳醇。平生相逢百不问，斗酒倒尽才逡巡。崎岖行世得皆妄，嵬峨就醉事最真。残年峥嵘欲无日，晴云浩荡已有春。柳黄梅破最佳绝，京兆羔酒仍慇勤。
赠晁二
作者：张耒
朝代：宋

昔者与兄城南邻，未省一日不相亲。
谁令僦舍得契阔，此事我每怀古人。
逾旬寒热不可说，遍体戢戢生赤鳞。
是身非有病亦幻，调御未伏犹酸辛。
布衾蒙头但欲睡，瞥见檐雪如飞尘。
岂无杯杓与酬酢，口舌未肯亲芳醇。
平生相逢百不问，斗酒倒尽纔逡巡。
崎岖行世得皆妄，嵬峨就醉事最真。
残年峥嵘欲无日，晴云浩荡已有春。
柳黄梅破最佳绝，京兆羔酒仍慇懃。
赠晁二：{走笔约无咎同赴大尹龙图四丈羔酒
作者：张耒
朝代：宋

昔者与兄城南邻，未省一日不相亲。谁令僦舍得契阔，此事我每怀古人。逾旬寒热不可说，遍体戢戢生赤鳞。是身非有病亦幻，调御未伏犹酸辛。布衾蒙头但欲睡，瞥见檐雪如飞尘。岂无杯杓与酬酢，口舌未肯亲芳醇。平生相逢百不问，斗酒倒尽才逡巡。崎岖行世得皆妄，嵬峨就醉事最真。残年峥嵘欲无日，晴云浩荡已有春。柳黄梅破最佳绝，京兆羔酒仍殷懃。
赠晁十七
作者：张耒
朝代：宋
体裁：古风

应之风骨世绝伦，濯濯芳柳当青春。琼瑶冰雪照一坐，我恐子是神仙人。十年声名望不见，一日邂逅情相亲。安仁白璧绝瑕玷，宗之玉树无埃尘。襟清胸明遇事敏，西河旧政传诸民。县门高开吏束手，讼至立决如有神。别君还家恍如失，咫尺莫见徒为邻。会期残春再携手，满引大釂无辞频。
赠李德载
作者：张耒
朝代：宋
体裁：古风

男儿当读五车书，辍业应须盖棺日。人生事业要强学，譬彼欲耕须逮湿。李郎落落奇丈夫，美玉应须作圭璧。请将便腹包五车，汲汲讲摩如故疾。
赠李德载二首
作者：张耒
朝代：宋

我家外翁天下士，欲以文章付孙子。爱君丱角已食牛，属书笔下无停字。愿君饱读大父书，学到莫忧名不似。重教我辈见风流，更以馀波变乡里。长翁波涛万顷陂，少翁巉秀千寻麓。黄郎萧萧日下鹤，陈子峭峭霜中竹。秦文茜藻舒桃李，晁论峥嵘走金玉。六公文字满人间，君欲高飞附鸿鹄。
赠李德载二首·其一
作者：张耒
朝代：宋

我家外翁天下士，欲以文章付孙子。
爱君丱角已食牛，属书笔下无停字。
愿君饱读大父书，学到莫忧名不似。
重教我辈见风流，更以余波变乡里。
赠李德载二首·其一
作者：张耒
朝代：宋

我家外翁天下士，欲以文章付孙子。爱君丱角已食牛，属书笔下无停字。愿君饱读大父书，学到莫忧名不似。重教我辈见风流，更以馀波变乡里。
赠李德载二首·其二
作者：张耒
朝代：宋

长翁波涛万顷陂，少翁巉秀千寻麓。黄郎萧萧日下鹤，陈子峭峭霜中竹。秦文茜藻舒桃李，晁论峥嵘走金玉。六公文字满人间，君欲高飞附鸿鹄。
赠李德载二首·其二
作者：张耒
朝代：宋

长翁波涛万顷陂，少翁巉秀千寻麓。
黄郎萧萧日下鹤，陈子峭峭霜中竹。
秦文蒨藻舒桃李，晁论峥嵘走金玉。
六公文字满人间，君欲高飞附鸿鹄。
赠杨念三道孚
作者：张耒
朝代：宋
体裁：古风

黄鹤楼前月，清辉千里寒。娟娟过江北，送子别长安。长安百万家，车马无时閒。中天耸观阙，四海会衣冠。怜尔薜萝子，豪华骇新观。萧萧囊中句，饥坐奏清弹。漫郎久不惬，逸思生风翰。寄声武昌鱼，欲从伧父餐。
赠杨念三道孚
作者：张耒
朝代：宋

黄鹤楼前月，清辉千里寒。
娟娟过江北，送子别长安。
长安百万家，车马无时闲。
中天耸观阙，四海会衣冠。
怜尔薜萝子，豪华骇新观。
萧萧囊中句，饥坐奏清弹。
漫郎久不惬，逸思生风翰。
寄声武昌鱼，欲从伧父餐。
赠柘城簿王微之
作者：张耒
朝代：宋

青衫得禄苦不足，白发生头颇有余。赋就相如犹涤器，诗成贾岛独骑驴。先生五斗不挂眼，漫郎一官聊读书。自古好贤惭好色，何人朝夕驾于株。
赠柘城簿王微之
作者：张耒
朝代：宋

青衫得禄苦不足，白发生头颇有馀。赋就相如犹涤器，诗成贾岛独骑驴。先生五斗不挂眼，漫郎一官聊读书。自古好贤惭好色，何人朝夕驾于株。
赠柘城簿王微之
作者：张耒
朝代：宋

青衫得禄苦不足，白髮生头颇有余。
赋就相如犹涤器，诗成贾岛独骑馿。
先生五斗不挂眼，漫郎一官聊读书。
自古好贤惭好色，何人朝夕驾于株。
赠江瞻道
作者：张耒
朝代：宋

我行于四方，其所急者友。
呜呼得之难，百不一邂逅。
人心不可齐，若十指于手。
随其短与长，亦各有所取。
刚或硬而折，柔有弱而仆。
质良文不扬，中美外莫副。
宽壶泛以枵，狭盎迫而陋。
此犹其大概，琐琐难悉究。
譬如选长材，弃百不一有。
其间虽得之，犹或烦矫揉。
我友居淮滨，饮德悉自幼。
岂期羁旅间，乃获间謦欬。
嗟君如美玉，外彻中乃厚。
埋藏困尘埃，要以不可垢。
他人十不一，子乃得八九。
余亏能几何，不待勉而就。
乃知昔求艰，特以见未久。
但忧奔莫及，敢惮喘而走。
我心子所知，濩豁无所囿。
是以行于世，往往得嘲诟。
人才如其面，不自知好丑。
立之明监前，乃见其可否。
子于我无嫌，告我当苦口，
惟我于改过，窃不敢自后。
嗟予迫饥寒，子亦迎五斗。
何当两有归，投老作邻叟。
赠江瞻道
作者：张耒
朝代：宋

我行于四方，其所急者友。
呜呼得之难，百不一邂逅。
人心不可齐，若十指于手。
随其短与长，亦各有所取。
刚或硬而折，柔有弱而仆。
质良文不扬，中美外莫副。
宽壶泛以枵，狭盎迫而陋。
此犹其大概，琐琐难悉究。
譬如选长材，弃百不一有。
其间虽得之，犹或烦矫揉。
我友居淮滨，饮德悉自幼。
岂期羁旅间，乃获闻謦欬。
嗟君如美玉，外彻中乃厚。
埋藏困尘埃，要以不可垢。
他人十不一，子乃得八九。
余亏能几何，不待勉而就。
乃知昔求艰，特以见未久。
但忧奔莫及，敢惮喘而走。
我心子所知，濩豁无所囿。
是以行于世，往往得嘲诟。
人才如其面，不自知好丑。
立之明鑑前，乃见其可否。
子于我无嫌，告我当苦口。
惟我于改过，窃不敢自后。
嗟予迫饥寒，子亦仰五斗。
何当两有归，投老作邻叟。
赠江瞻道
作者：张耒
朝代：宋

我行于四方，其所急者友。呜呼得之难，百不一邂逅。人心不可齐，若十指于手。随其短与长，亦各有所取。刚或硬而折，柔有弱而仆。质良文不扬，中美外莫副。宽壶泛以枵，狭盎迫而陋。此犹其大概，琐琐难悉究。譬如选长材，弃百不一有。其间虽得之，犹或烦矫揉。我友居淮滨，饮德悉自幼。岂期羁旅间，乃获闻謦欬。嗟君如美玉，外彻中乃厚。埋藏困尘埃，要以不可垢。他人十不一，子乃得八九。馀亏能几何，不待勉而就。乃知昔求艰，特以见未久。但忧奔莫及，敢惮喘而走。我心子所知，濩豁无所囿。是以行于世，往往得嘲诟。人才如其面，不自知好丑。立之明鉴前，乃见其可否。子于我无嫌，告我当苦口。惟我于改过，窃不敢自后。嗟予迫饥寒，子亦仰五斗。何当两有归，投老作邻叟。
赠翟公巽
作者：张耒
朝代：宋

我昔出守来丹阳，江流五月如探汤。
使君之居在山腹，绕舍树石何青苍。
千年药根蟠井底，灵液浸灌通寒浆。
人言枸杞精变狗，夜吠往往闻空廊。
金山荡潏浪花裏，一舸遥去随鱼郎。
最奇岩斋人迹少，乳水时滴白石床。
翠鼋坡陀负日色，白蹢掀舞占风祥。
我泊金山凡十日，穷探力取无遗忘。
南风吹我渡江去，已厌淮南尘土黄。
二十年间多少事，身如疲马起復僵。
淮南穷栖众人后，朝食不充藜苋肠。
公来衰颜得一笑，侧听高论惊寻常。
穷阎过我坐至暮，满怀珠玉无粃糠。
乃知世间有清议，未可尽以己意量。
精金白璧天所宝，理无破碎委道旁。
半年耳冷不闻此，过公矍然神激昂。
论文自顾已老丑，从事理绝随飞翔。
斯文有属不但尔，因公作诗我涕滂。
赠翟公巽
作者：张耒
朝代：宋

我昔出守来丹阳，江流五月如探汤。使君之居在山腹，绕舍树石何青苍。千年药根蟠井底，灵液浸灌通寒浆。人言枸杞精变狗，夜吠往往闻空廊。金山荡潏浪花里，一舸遥去随鱼郎。最奇岩斋人迹少，乳水时滴白石床。翠鼋坡陀负日色，白蹢掀舞占风祥。我泊金山凡十日，穷探力取无遗忘。南风吹我渡江去，已厌淮南尘土黄。二十年间多少事，身如疲马起复僵。淮南穷栖众人后，朝食不充藜苋肠。公来衰颜得一笑，侧听高论惊寻常。穷阎过我坐至暮，满怀珠玉无◇糠。乃知世间有清议，未可尽以己意量。精金白璧天所宝，理无破碎委道旁。半年耳冷不闻此，过公矍然神激昂。论文自顾已老丑，从事理绝随飞翔。斯文有属不但尔，因公作诗我涕滂。
赠翟公巽
作者：张耒
朝代：宋

我昔出守来丹阳，江流五月如探汤。使君之居在山腹，绕舍树石何青苍。千年药根蟠井底，灵液浸灌通寒浆。人言枸杞精变狗，夜吠往往闻空廊。金山荡潏浪花里，一舸遥去随鱼郎。最奇岩斋人迹少，乳水时滴白石床。翠鼋坡陀负日色，白蹢掀舞占风祥。我泊金山凡十日，穷探力取无遗忘。南风吹我渡江去，已厌淮南尘土黄。二十年间多少事，身如疲马起复僵。淮南穷栖众人后，朝食不充藜苋肠。公来衰颜得一笑，侧听高论惊寻常。穷阎过我坐至暮，满怀珠玉无秕糠。乃知世间有清议，未可尽以己意量。精金白璧天所宝，理无破碎委道旁。半年耳冷不闻此，过公矍然神激昂。论文自顾已老丑，从事理绝随飞翔。斯文有属不但尔，因公作诗我涕滂。
赠蔡彦规
作者：张耒
朝代：宋

我不见蔡子，杜门十日余。
今日叩我门，满手携琼琚。
铿锵写我前，杂以贝与珠。
我愕不知报，低头惊且吁。
读毕致于怀，余光溢衿裾。
坐令箪瓢室，磊荦堆璠玙。
我拙寡所合，甘为不材樗。
嗟君何所闻，屡枉长者车。
我来淮南游，霭霭子之誉。
骅骝走千里，凡马安能逾。
奈予不自量，痛鞭而疾驱。
常忧过所往，疲惫伤吾躯。
愿君少待我，且欲休吾驹。
跳奔舍其羣，子乐谁与俱。
俯身援其类，是亦仁之徒。
不然但用我，畏甚将逃逋。
何如少待之，效技供子娱。
我无功名愿，与世日益疏。
反慕古沮溺，穷年事耕锄。
皇皇吾夫子，忧世亦勤劬。
虽然竟何就，孰若安以居。
人生各有怀，未用相贤愚。
得乐愿即止，安能较锱铢。
又疑异所任，劳逸事亦殊。
作歌以讯之，子意当何如。
赠蔡彦规
作者：张耒
朝代：宋

我不见蔡子，杜门十日余。今日叩我门，满手携琼琚。铿锵写我前，杂以贝与珠。我愕不知报，低头惊且吁。读毕致于怀，余光溢衿裾。坐令箪瓢室，磊荦堆璠玙。我拙寡所合，甘为不材樗。嗟君何所闻，屡枉长者车。我来淮南游，霭霭子之誉。骅骝走千里，凡马安能逾。奈予不自量，痛鞭而疾驱。常忧过所往，疲惫伤吾躯。愿君少待我，且欲休吾驹。跳奔舍其群，子乐谁与俱。俯身援其类，是亦仁之徒。不然但用我，畏甚将逃逋。何如少待之，效技供子娱。我无功名愿，与世日益疏。反慕古沮溺，穷年事耕锄。皇皇吾夫子，忧世亦勤劬。虽然竟何就，孰若安以居。人生各有怀，未用相贤愚。得乐愿即止，安能较锱铢。又疑异所任，劳逸事亦殊。作歌以讯之，子意当何如。
赠蔡彦规
作者：张耒
朝代：宋

我不见蔡子，杜门十日馀。今日叩我门，满手携琼琚。铿锵写我前，杂以贝与珠。我愕不知报，低头惊且吁。读毕致于怀，馀光溢衿裾。坐令箪瓢室，磊荦堆璠玙。我拙寡所合，甘为不材樗。嗟君何所闻，屡枉长者车。我来淮南游，霭霭子之誉。骅骝走千里，凡马安能逾。奈予不自量，痛鞭而疾驱。常忧过所往，疲惫伤吾躯。愿君少待我，且欲休吾驹。跳奔舍其群，子乐谁与俱。俯身援其类，是亦仁之徒。不然但用我，畏甚将逃逋。何如少待之，效技供子娱。我无功名愿，与世日益疏。反慕古沮溺，穷年事耕锄。皇皇吾夫子，忧世亦勤劬。虽然竟何就，孰若安以居。人生各有怀，未用相贤愚。得乐愿即止，安能较锱铢。又疑异所任，劳逸事亦殊。作歌以讯之，子意当何如。
赠赵簿景平二首
作者：张耒
朝代：宋

明道新坟草已春，遗风犹得见门人。定知鲁国衣冠异，尽戴林宗折角巾。纷纷俗物久堪憎，爱子萧萧眉宇清。莫叹青衫掩事业，白头卿相死无名。
赠赵簿景平二首·其一
作者：张耒
朝代：宋
体裁：七言绝句

明道新坟草已春，遗风犹得见门人。定知鲁国衣冠异，尽戴林宗折角巾。
赠赵簿景平二首·其二
作者：张耒
朝代：宋

纷纷俗物久堪憎，爱子萧萧眉宇清。莫叹青衫掩事业，白头卿相死无名。
赠赵簿景平二首·其二
作者：张耒
朝代：宋

纷纷俗物久堪憎，爱子萧萧眉宇清。
莫嘆青衫掩事业，白头卿相死无名。
赠邠老
作者：张耒
朝代：宋

衰疲坐甑极蒸嘘，念子柯山守旧庐。
卢叟今无僧送米，董生时有吏征租。
上书自荐心应耻，扶策躬耕计未疏。
虎豹九关今肃穆，王门行看曳长裾。
赠邠老
作者：张耒
朝代：宋

衰疲坐甑极蒸嘘，念子柯山守旧庐。卢叟今无僧送米，董生时有吏徵租。上书自荐心应耻，扶策躬耕计未疏。虎豹九关今肃穆，王门行看曳长裾。
赠铁牌道者
作者：张耒
朝代：宋
体裁：七言绝句

微官待旦亦朝天，赖尔绝胜钟鼓传。举世昏冥竟难警，怜君常负五更眠。
赠铁牌道者
作者：张耒
朝代：宋

微官待旦亦朝天，頼尔绝胜钟鼓传。
举世昏冥竟难警，怜君常负五更眠。
赠陈履常
作者：张耒
朝代：宋
体裁：五言律诗

劳苦陈夫子，欣闻病肺苏。席门迁次数，僧米乞时无。旨蓄亲庖急，青钱药裹须。我场方不给，何以絷君驹。
赠马十二全玉沿檄过楚顷刻而别
作者：张耒
朝代：宋

我离海边方季夏，子时别我西亭下。是时积雨河水深，却看孤舟放清夜。尔来忽忽冬已阑，岁晚荒凉学官舍。那知复与子携手，犹能顷刻听清话。来时绿树今黄叶，须信丹颜暗中化。别离易得当重惜，岁月难留足悲吒。人生坎轲多忧娱，万事纷纷少休暇。况子飘泊不可常，几度相逢即衰谢。功名有命何足求，富贵无常求亦乍。隋珠弹雀虽有获，纤尘未补千金价。我于世事甘不学，久师壁观依僧社。辱君指我曹溪源，行虽未至宁辞驾。君如有志反丘壑，我即求田买桑柘。卜邻丈室听谈禅，更问老农求学稼。
赠马十二全玉沿檄过楚顷刻而别
作者：张耒
朝代：宋

我离海边方季夏，子时别我西亭下。是时积雨河水深，却看孤舟放清夜。尔来忽忽冬已阑，岁晚荒凉学官舍。那知复与子携手，犹能顷刻听清话。来时绿树今黄叶，须信丹颜暗中化。别离易得当重惜，岁月难留足悲咤。人生坎轲多忧娱，万事纷纷少休暇。况子飘泊不可常，几度相逢即衰谢。功名有命何足求，富贵无常求亦乍。隋珠弹雀虽有获，纤尘未补千金价。我于世事甘不学，久师壁观依僧社。辱君指我曹溪源，行虽未至宁辞驾。君如有志反丘壑，我即求田买桑柘。卜邻丈室听谈禅，更问老农求学稼。
赠马十二全玉沿檄过楚顷刻而别
作者：张耒
朝代：宋

我离海边方季夏，子时别我西亭下。
是时积雨河水深，却看孤舟放清夜。
尔来忽忽冬已阑，岁晚荒凉学官舍。
那知復与子携手，犹能顷刻听清话。
来时绿树今黄叶，须信丹颜暗中化。
别离易得当重惜，岁月难留足悲咤。
人生坎轲多忧娱，万事纷纷少休暇。
况子飘泊不可常，几度相逢即衰谢。
功名有命何足求，富贵无常求亦乍。
隋珠弹雀虽有获，纤尘未补千金价。
我于世事甘不学，久师壁观依僧社。
辱君指我曹溪源，行虽未至宁辞驾。
君如有志反丘壑，我即求田买桑柘。
卜邻丈室听谈禅，更问老农求学稼。
赴亳州教官次韵和中书钱舍人及亳州守晁美叔
作者：张耒
朝代：宋

久知疏慵难应接，勉强一官亲讼牒。羁穷正似鸠无巢，摆去不如鱼有鬣。从来书史钝蹊径，更叹诗骚穷事业。几思狐白易絮纩，羞褫旧服求新夹。又怜夸毗竟何得，把玩区区一蚊睫。久知趋向合饥寒，正藉文章漫嚅嗫。紫微丈人椽作笔，谁得羸师传谍谍。知擒敢慢武侯纵，有阱前知鲁侯敜。荒芜满编求指摘，望以余光分暐烨。乃蒙称屈力褒扬，不意粪壤藏诸箧。获如丘陵饱则可，良御不悦犹非猎。平生遇赏有君子，处世虽钝吾知捷。清闲得食学官禄，愿以诗书填吻颊。牙悬喜校邺侯签，藤织新成沈郎笈。晁公声名三十载，余事笔踪传法帖。紫芝眉宇望不远，屈指数日无旬浃。黄衫健步书见赐，紫诰除官等何躐。久怀薄技待后乘，宣管盈囊纸来歙。坐乖前计空惋怅，袖里从今双手压。醉归应被官长瞠，来饱徒劳方朔腊。
赴亳州教官次韵和中书钱舍人及亳州守晁美叔见赠
作者：张耒
朝代：宋

久知疏慵难应接，勉强一官亲讼牒。
羁穷正似鸠无巢，摆去不如鱼有鬣。
从来书史钝蹊径，更叹诗骚穷事业。
几思狐白易絮纩，羞褫旧服求新夹。
又怜夸毗竟何得，把玩区区一蚊睫。
久知趋向合饥寒，正藉文章漫嚅嗫。
紫微丈人椽作笔，谁得羸师传谍谍。
知擒敢慢武侯纵，有穽前知鲁侯敜。
荒芜满编求指摘，望以余光分暐烨。
乃蒙称屈力褒扬，不意粪壤藏诸箧。
获如丘陵饱则可，良御不悦犹非猎。
平生遇赏有君子，处世虽钝吾知捷。
清閒得食学官禄，愿以诗书填吻颊。
牙悬喜校邺侯籤，藤织新成沈郎笈。
晁公声名三十载，余事笔踪传法帖。
紫芝眉宇望不远，屈指数日无旬浃。
黄衫健步书见赐，紫诰除官等何躐。
久怀薄技待后乘，宣管盈囊纸来歙。
坐乖前计空惋怅，袖裏从今双手压。
醉归应被官长瞋，来饱徒劳方朔腊。
赴亳州教官次韵和中书钱舍人及亳州守晁美叔见赠
作者：张耒
朝代：宋

久知疏慵难应接，勉强一官亲讼牒。羁穷正似鸠无巢，摆去不如鱼有鬣。从来书史钝蹊径，更叹诗骚穷事业。几思狐白易絮纩，羞褫旧服求新裌。又怜夸毗竟何得，把玩区区一蚊睫。久知趋向合饥寒，正藉文章漫嚅嗫。紫微丈人椽作笔，谁得羸师传谍谍。知擒敢慢武侯纵，有阱前知鲁侯敜。荒芜满编求指摘，望以馀光分炜烨。乃蒙称屈力褒扬，不意粪壤藏诸箧。获如丘陵饱则可，良御不悦犹非猎。平生遇赏有君子，处世虽钝吾知捷。清閒得食学官禄，愿以诗书填吻颊。牙悬喜校邺侯签，藤织新成沈郎笈。晁公声名三十载，馀事笔踪传法帖。紫芝眉宇望不远，屈指数日无旬浃。黄衫健步书见赐，紫诰除官等何躐。久怀薄技待后乘，宣管盈囊纸来歙。坐乖前计空惋怅，袖里从今双手压。醉归应被官长瞋，来饱徒劳方朔腊。
赴官咸平蔡河阻水泊舟宛丘皇华亭下三首
作者：张耒
朝代：宋

怒河凭雨正奔流，踏跕卑梁滞去舟。淹泊我生应有定，不须归怨一污沟。袅袅悲蝉古柳风，水边幽草已鸣蛩。长河未放羲和宿，却放斜阳更向东。夜空如鉴碧新磨，倒影疏星乱素波。天色水光无别处，为君垂手揽银河。
赴官咸平蔡河阻水泊舟宛丘皇华亭下三首·其三
作者：张耒
朝代：宋

夜空如鉴碧新磨，倒影疏星乱素波。天色水光无别处，为君垂手揽银河。
赴官咸平蔡河阻水泊舟宛丘皇华亭下三首·其三
作者：张耒
朝代：宋

夜空如鑑碧新磨，倒影疏星乱素波。
天色水光无别处，为君垂手揽银河。
赴官咸平蔡河阻水泊舟宛丘皇华亭下三首·其二
作者：张耒
朝代：宋
体裁：古风

袅袅悲蝉古柳风，水边幽草已鸣蛩。长河未放羲和宿，却放斜阳更向东。
赴官咸平蔡河阻水泊舟宛兵皇华亭下三首
作者：张耒
朝代：宋
体裁：古风

怒河凭雨正奔流，踏跕卑梁滞去舟。淹泊我生应有定，不须归怨一污沟。
赴官寿安泛汴二首
作者：张耒
朝代：宋

西来秋兴日萧条，昨夜新霜缉缊袍。开遍菊花残蕊尽，落馀寒水旧痕高。萧萧官树皆黄叶，处处村旗有浊醪。老补一官西入洛，幸闻山水颇风骚。落泊云随宿雨开，西风似与早寒催。晓天雁起平沙去，霜岸风鸣败叶来。扰扰劳生移岁月，纷纷过眼旋尘埃。求田问舍真良策，功业应须与命偕。
赴官寿安泛汴二首·其一
作者：张耒
朝代：宋

西来秋兴日萧条，昨夜新霜缉缊袍。
开遍菊花残蕊尽，落余寒水旧痕高。
萧萧官树皆黄叶，处处村旗有浊醪。
老补一官西入洛，幸闻山水颇风骚。
赴官寿安泛汴二首·其一
作者：张耒
朝代：宋

西来秋兴日萧条，昨夜新霜缉缊袍。开遍菊花残蕊尽，落馀寒水旧痕高。萧萧官树皆黄叶，处处村旗有浊醪。老补一官西入洛，幸闻山水颇风骚。
赴官寿安泛汴二首·其二
作者：张耒
朝代：宋
体裁：七言律诗

落泊云随宿雨开，西风似与早寒催。晓天雁起平沙去，霜岸风鸣败叶来。扰扰劳生移岁月，纷纷过眼旋尘埃。求田问舍真良策，功业应须与命偕。
赴宣城守吴兴道中
作者：张耒
朝代：宋
体裁：五言律诗

秋野连云静，三吴稻熟时。风江客帆疾，晴野雁行迟。草木霜天晚，山川泽国卑。宣城不负汝，好继谢公诗。
赵弟
作者：张耒
朝代：宋
体裁：七言绝句

男儿何用立奇勋，赵弟从军初不闻。但斩郁城侯万户，不须猿臂老将军。
赵德麟有诗言过万寿县得玉芝乃以供一醉之味按道书凡芝皆神仙上药无乃轻用之乎
作者：张耒
朝代：宋
体裁：古风

王孙憔悴食无肉，天遣枯肠出双玉。荒园夜饮供一醉，仙物无乃遭轻辱。王孙高名满天下，剸脍龙蛟刀几熟。眼高不为小物变，采掇仅同葵薤属。怜君十年清颍客，年少未甘窥药录。再逢灵药慎勿轻，不死问君安可独。
赵飞燕
作者：张耒
朝代：宋
体裁：七言绝句

苦心膏沐不论赀，富贵人生各有时。直使中流畏仙去，君王何啻似婴儿。
踵息斋
作者：张耒
朝代：宋
体裁：古风

物之有知者恃息，物之有息知为贼。天长地久载元气，天地无心故无极。君知一身谁主持，六尘缘影工伎儿。发生变幻不暂止，令汝鼻息无停时。喘呼呀呷生至死，去今已远何由归。真人嗒然吾丧我，能使炎火为寒灰。中空无宰气不使，内自升降如灵龟。深之又深乃至踵，根深蒂固凝不动。超然内外无死地，梨枣华实龙虎用。真人示我尺素书，万卷丹经不劳诵。他年绿发对铜狄，却视吾斋真作梦。
踵息斋
作者：张耒
朝代：宋

物之有知者恃息，物之有息知为贼。
天长地久载元气，天地无心故无极。
君知一身谁主持，六尘缘影工伎儿。
发生变幻不暂止，令汝鼻息无停时。
喘呼呀呷生至死，去今已远何由归。
真人嗒然吾丧我，能使炎火为寒灰。
中空无宰气不使，内自升降如灵龟。
深之又深乃至踵，根深蒂固凝不动。
超然内外无死地，梨枣华实龙虎用。
真人示我尺素书，万卷丹经不劳诵。
他年绿髮对铜狄，却视吾斋真作梦。
蹇驴
作者：张耒
朝代：宋
体裁：七言绝句

骥伏盐车饥不行，疲牛与尔饱平生。子荆自是佳公子，亦向人前作汝声。
辛未立春
作者：张耒
朝代：宋
体裁：古风

彩胜耀朝日，欢言立新春。朝阳披宿霭，颇觉天地温。蔬盘簇细甲，相劝御芳辛。谁云冰霜底，微绿还陈根。我居双老槐，对耸苍龙鳞。岁穷益惨淡，何以慰老人。
迁居对雨有感
作者：张耒
朝代：宋
体裁：七言绝句

楚乡风物淡悠悠，独掩閒门客滞留。尽日无言对秋雨，相敲蕉叶各吟秋。
迁居对雨有感
作者：张耒
朝代：宋

楚乡风物淡悠悠，独掩闲门客滞留，尽日无言对秋雨，相敲蕉叶各吟秋。
迁居罗溪潘邠老昆仲比以火惊相见殊阔作诗调之
作者：张耒
朝代：宋
体裁：古风

毕方逐未去，里巷时狂走。念君箪瓢外，颜室空无有。误忧黎元谩，烜赫惊户牖。我虽厌迁次，寒突黔已久。平生昧奇字，安得君载酒。
过临淮
作者：张耒
朝代：宋

冲寒发孤城，带雪入异县。春阴舟楫回，远眼烟木乱。朝来云间塔，别我忽不见。春流背客去，应过前日岸。怀居念缱绻，送别祝寝饭。抚事良有怀，申情能无叹。
过临淮
作者：张耒
朝代：宋

衝寒发孤城，带雪入异县。
春阴舟楫迴，远眼烟木乱。
朝来云间塔，别我忽不见。
春流背客去，应过前日岸。
怀居念缱绻，送别祝寝饭。
抚事良有怀，申情能无叹。
过卫真太清宫追怀章圣皇帝游幸之盛小臣斐然成韵
作者：张耒
朝代：宋

凤历开三叶，中原正偃兵。端居思道妙，顺动展精神。函谷传经后，涡阳旧宅新。龙蟠泉不竭，丹养桧长生。鸾鹤迎黄屋，烟霞避翠旌。琳琅千佩玉，貔虎万屯营。邃殿仙容俨，灵庭盛礼行。书留河上语，碑勒大夫名。歌罢秋风晚，弓遗药鼎成。句陈严旧寝，辇道接新耕。日落重楼影，天寒暮鸟声。异时怀往事，千古有余情。
过卫真太清宫追怀章圣皇帝游幸之盛小臣斐然成韵
作者：张耒
朝代：宋

凤历开三叶，中原正偃兵。端居思道妙，顺动展精神。函谷传经后，涡阳旧宅新。龙蟠泉不竭，丹养桧长生。鸾鹤迎黄屋，烟霞避翠旌。琳琅千佩玉，貔虎万屯营。邃殿仙容俨，灵庭盛礼行。书留河上语，碑勒大夫名。歌罢秋风晚，弓遗药鼎成。句陈严旧寝，辇道接新耕。日落重楼影，天寒暮鸟声。异时怀往事，千古有馀情。
过孝感县十里所望一土山下有渔舟呼之不来委舟负鱼径去不顾俄有一舟不待呼自拏舟直前取舟中美鱼致之求价甚贱予倍与之值卒辞倍值而去予语之曰尔不待招而赴人之求仁也售不求厚价廉也子岂有道者乎兹楚境也昔有劝屈大夫以餔糟啜醨者岂非子耶为作一篇
作者：张耒
朝代：宋

有道隠屠钓，仁廉非偶然。
倾筐出紫鳜，挥手谢青钱。
昔有离骚客，名高楚国贤。
独醒遭尔笑，吾幸醉终年。
过孝感县十里所望一土山下有渔舟呼之不来委舟负鱼径去不顾俄有一舟不待呼自拿舟直前取舟中美鱼致之求价甚贱予倍与之值卒辞倍值而去予语之曰尔不待招而赴人之求仁也售不求厚价廉也子岂有道者乎兹楚境也昔有劝屈大夫以餔糟啜醨者岂非子耶为作一篇
作者：张耒
朝代：宋
体裁：五言律诗

有道隐屠钓，仁廉非偶然。倾筐出紫鳜，挥手谢青钱。昔有离骚客，名高楚国贤。独醒遭尔笑，吾幸醉终年。
过少室
作者：张耒
朝代：宋

驱车继日未知劳，翠霭岚光下褐袍。日暖峰峦开少室，雪余松柏近嵩高。山行岁晚风霜苦，地势西来气象豪。胜事欲歌纷满目，烟霞深处欲诛茅。
过少室
作者：张耒
朝代：宋

驱车继日未知劳，翠霭岚光下褐袍。日暖峰峦开少室，雪馀松柏近嵩高。山行岁晚风霜苦，地势西来气象豪。胜事欲歌纷满目，烟霞深处欲诛茅。
过泗州推官王永年致仕还乡王年四十而致仕士
作者：张耒
朝代：宋

为忆田园便拂衣，休官退勇似君稀。尘埃摆脱青衫去，闾里惊嗟白发稀。南亩稻粱仍岁熟，旧山芝术入秋肥。百年从此皆闲日，寄语人间浪是非。
过泗州推官王永年致仕还乡王年四十而致仕士大夫所少也
作者：张耒
朝代：宋

为忆田园便拂衣，休官退勇似君稀。尘埃摆脱青衫去，闾里惊嗟白发稀。南亩稻粱仍岁熟，旧山芝朮入秋肥。百年从此皆閒日，寄语人间浪是非。
过泗州推官王永年致仕还乡王年四十而致仕士大夫所少也
作者：张耒
朝代：宋

为忆田园便拂衣，休官退勇似君稀。
尘埃摆脱青衫去，闾里惊嗟白髮稀。
南亩稻粱仍岁熟，旧山芝朮入秋肥。
百年从此皆閒日，寄语人间浪是非。
过涟水
作者：张耒
朝代：宋
体裁：七言绝句

城头落日在旗竿，城外长淮水浸天。左海门前灯火尽，橹声呕轧夜深船。
过涟水
作者：张耒
朝代：宋

城头落日在旗竿，城外长淮水浸天。
左海门前灯火尽，橹声轧夜深船。
过蕲泽
作者：张耒
朝代：宋
体裁：七言绝句

雄吞六国弱秦强，壮士逡巡野水傍。耕叟不知鸿鹄志，笑观宫室忤陈王。
迎客
作者：张耒
朝代：宋
体裁：古风

城门抱关皆老兵，问客来早天未明。我笑老翁勿嘲讪，我愧古人百千万。道傍赫赫翁所见，寒热郡国欺乡县。人之所畏敢不畏，嗟我此翁安得慢。
近中秋
作者：张耒
朝代：宋
体裁：七言绝句

姮娥药熟桂华新，满贮清光待出云。徐御冰轮行碧落，世间多少感秋人。
近清明二首
作者：张耒
朝代：宋

斜日去不驻，好风来有情。江城过风雨，花木近清明。水树閒照影，山禽时引声。吾年行老矣，淹泊蹇何成。冉冉春向老，昏昏日复斜。鲜欢常止酒，不睡更烹茶。幡起烟中刹，鸡鸣林外家。陈王斗鸡道，风柳不胜斜。
近清明二首·其一
作者：张耒
朝代：宋
体裁：五言律诗

斜日去不驻，好风来有情。江城过风雨，花木近清明。水树閒照影，山禽时引声。吾年行老矣，淹泊蹇何成。
近清明二首·其二
作者：张耒
朝代：宋

冉冉春向老，昏昏日复斜。鲜欢常止酒，不睡更烹茶。幡起烟中刹，鸡鸣林外家。陈王斗鸡道，风柳不胜斜。
近清明二首·其二
作者：张耒
朝代：宋

冉冉春向老，昏昏日復斜。
鲜欢常止酒，不睡更烹茶。
幡起烟中剎，鷄鸣林外家。
陈王斗鸡道，风柳不胜斜。
远别离
作者：张耒
朝代：宋

远别离，明当入蜀去。酒酣日落客心惊，起与仆夫先议路。引车在庭牛在槽，桐枝袅袅秋风豪。别情惆怅气不下，酒觞翻污麒麟袍。缓缓清歌慰幽独，不惜更长更烧烛。赠君发上古搔头，莫易此心如此玉。平生每笑花飞片，东家吹落西家怨。但得归时似别时，相知何必长相见。
远别离
作者：张耒
朝代：宋

远别离，明当入蜀去。
酒酣日落客心惊，起与仆夫先议路。
引车在庭牛在槽，桐枝袅袅秋风豪。
别情惆怅气不下，酒觞翻污麒麟袍。
缓缓清歌慰幽独，不惜更长更烧烛。
赠君髮上古搔头，莫易此心如此玉。
平生每笑花飞片，东家吹落西家怨。
但得归时似别时，相知何必长相见。
远思
作者：张耒
朝代：宋
体裁：七言绝句

袅袅霜风吹碧梧，孤城残角奏单于。山川浩荡愁千里，楼阁黄昏月一梳。
连昌宫
作者：张耒
朝代：宋

长安王气已消磨，吊古遗墟恨怆多。宫殿成尘新草木，丘陵无主故山河。雨馀耕陇寻遗宝，夜静溪泉响细波。才子已销泉下骨，百年独讽旧时歌。
连昌宫
作者：张耒
朝代：宋

长安王气已消磨，弔古遗墟恨怆多。
宫殿成尘新草木，丘陵无主故山河。
雨余耕陇寻遗宝，夜静溪泉响细波。
才子已销泉下骨，百年独讽旧时歌。
迟日
作者：张耒
朝代：宋
体裁：五言律诗

迟日花光乱，东风酒浪深。天边为客恨，老去惜春心。起舞狂犹在，悲歌病不禁。高楼见千里，不醉莫登临。
迟日
作者：张耒
朝代：宋

迟日花光乱，东风酒浪深。天道为客恨，老去惜春心。起舞狂犹在，悲歌病不禁。高楼见千里，不醉莫登临。
送丁宣德赴邕州佥判
作者：张耒
朝代：宋
体裁：七言律诗

邕南亭障久消兵，莫厌扁舟万里行。岭外山川从古秀，幕中谈笑属时平。天连涨海鹏飞近，风卷孤城飓母生。勿为跕鸢思款段，古来男子重功名。
送丁秀才侍竹之邕州
作者：张耒
朝代：宋
体裁：五言律诗

五岭天南极，扁舟到几时。山川故国远，猿鸟异乡悲。书史传家旧，功名及壮期。相携有佳客，莫负锦囊时。
送三姊之鄂州
作者：张耒
朝代：宋

兄弟分飞各一方，来老分袂苦多伤。两行别泪江湖远，五月征车岐路长。休叹伯鸾甘寂寞，所欣杨恽好文章。北归会有相逢地，只恐尘埃发易苍。
送三姊之鄂州
作者：张耒
朝代：宋

兄弟分飞各一方，老来分袂苦多伤。两行别泪江湖远，五月征车岐路长。休叹伯鸾甘寂寞，所欣杨恽好文章。北归会有相逢地，只恐尘埃发易苍。
送三姊之鄂州
作者：张耒
朝代：宋

兄弟分飞各一方，老来分袂苦多伤。
两行别泪江湖远，五月征车岐路长。
休叹伯鸾甘寂寞，所欣杨恽好文章。
北归会有相逢地，只恐尘埃髮易苍。
送刘南夫赴任京师
作者：张耒
朝代：宋
体裁：五言律诗

却扫楚山根，相过唯有君。齐年未白发，不日上青云。送别悲秋早，伤离赖酒醺。青衫老司马，落泪独纷纷。
送刘南夫赴任京师
作者：张耒
朝代：宋

却扫楚山根，相过唯有君。
齐年未白髮，不日上青云。
送别悲秋早，伤离頼酒醺。
青衫老司马，落泪独纷纷。
送刘季孙守隰州
作者：张耒
朝代：宋

君家将军本缝掖，叱咤西摧贺兰石。一时成败何足论，要使英名垂竹帛。到君奇骨尚虎头，白须千骑守边州。插架万签供记览，探囊五字擅风流。大河之东士精勇，日饮不妨飞猎鞚。五更吹角建牙旗，万马合围行酒瓮。朝裘风劲黑貂暖，夜帷雪满青毡重。乐哉闭口莫言兵，虽有颇牧谁能用。
送刘季孙守隰州
作者：张耒
朝代：宋

君家将军本缝掖，叱咤西摧贺兰石。
一时成败何足论，要使英名垂竹帛。
到君奇骨尚虎头，白鬚千骑守边州。
插架万籤供记览，探囊五字擅风流。
大河之东士精勇，日饮不妨飞猎鞚。
五更吹角建牙旗，万马合围行酒瓮。
朝裘风劲黑貂暖，夜帷雪满青毡重。
乐哉闭口莫言兵，虽有颇牧谁能用。
送刘季孙栽隰州
作者：张耒
朝代：宋

君家将军本缝掖，叱◇西摧贺兰石。一时成败何足论，要仗英名垂竹帛。到君奇骨尚虎头，白须千骑守边州。插架万签供记览，探囊五字擅风流。大河之东士精勇，日饮不妨飞猎鞚。五更吹角建牙旗，万马合围行酒瓮。朝裘风劲黑貂暖，夜帷雪满青毡重。乐哉闭口莫言兵，虽有颇牧谁能用。
送刘季孙赴浙东
作者：张耒
朝代：宋

将军好书如郄縠，文史随船三万轴。吟诗坐啸士贾勇，不学虎头飞食肉。念昔先君得佳句，归见儿童诧珠玉。乖离存没偶不死，十年遇公拜还哭。堂堂山西忠勇后，凛凛典刑在眉目。总戎南下聊复尔，健虏黠羌要颇牧。戈船水犀士扼虎，三江太湖浪翻屋。丈夫为将亦不恶，寂寞扬雄老天禄。
送刘季孙赴浙东
作者：张耒
朝代：宋

将军好书如郄縠，文史随船三万轴。
吟诗坐啸士贾勇，不学虎头飞食肉。
念昔先君得佳句，归见儿童诧珠玉。
乖离存没偶不死，十年遇公拜还哭。
堂堂山西忠勇后，凛凛典刑在眉目。
总戎南下聊復尔，健虏黠羌要颇牧。
戈船水犀士扼虎，三江太湖浪翻屋。
丈夫为将亦不恶，寂寞扬雄老天禄。
送刘季孙赴浙东
作者：张耒
朝代：宋

将军好书如郤縠，文史随船三万轴。吟诗坐啸士贾勇，不学虎头飞食肉。念昔先君得佳句，归见儿童诧珠玉。乖离存没偶不死，十年遇公拜还哭。堂堂山西忠勇后，凛凛典刑在眉目。总戎南下聊复尔，健虏黠羌要颇牧。戈船水犀士扼虎，三江太湖浪翻屋。丈夫为将亦不恶，寂寞扬雄老天禄。
送吕安礼
作者：张耒
朝代：宋

吕子有奇气，少年事诗书。
不肯衣逢掖，而随市井儒。
白纻霜雪袍，朱缨贯金殳。
大醉必走马，长呼挽雕弧。
兴罢有余欢，清歌倚箫竽。
春风动狂思，夜席拥妖姝。
羣儿傍笑之，谓子脱捡拘。
而我独知子，壮兹真丈夫。
屑屑五斗米，其重无锱铢。
何为爱琐屑，妄自苦其躯。
子亦爱我拙，相逢每踌躇。
论诗夜斋静，秀气出璠玙。
远官无与欢，见君心独娱。
如何忽告别，决去如惊鳬。
矫矫黄鹄姿，枳棘非所居。
清明择士日，子岂久泥涂。
送别动苦怀，乖离感羁孤。
搔首岁暮天，诗成悲有余。
送吕安礼
作者：张耒
朝代：宋

吕子有奇气，少年事诗书。不肯衣逢掖，而随市井儒。白纻霜雪袍，朱缨贯金殳。大醉必走马，长呼挽雕弧。兴罢有余欢，清歌倚箫竽。春风动狂思，夜席拥妖姝。群儿傍笑之，谓子脱捡拘。而我独知子，壮兹真丈夫。屑屑五斗米，其重无锱铢。何为爱琐屑，妄自苦其躯。子亦爱我拙，相逢每踌躇。论诗夜斋静，秀气出璠玙。远官无与欢，见君心独娱。如何忽告别，决去如惊凫。矫矫黄鹄姿，枳棘非所居。清明择士日，子岂久泥涂。送别动苦怀，乖离感羁孤。搔首岁暮天，诗成悲有余。
送吕安礼
作者：张耒
朝代：宋

吕子有奇气，少年事诗书。不肯衣逢掖，而随市井儒。白纻霜雪袍，朱缨贯金殳。大醉必走马，长呼挽雕弧。兴罢有馀欢，清歌倚箫竽。春风动狂思，夜席拥妖姝。群儿傍笑之，谓子脱捡拘。而我独知子，壮兹真丈夫。屑屑五斗米，其重无锱铢。何为爱琐屑，妄自苦其躯。子亦爱我拙，相逢每踌躇。论诗夜斋静，秀气出璠玙。远官无与欢，见君心独娱。如何忽告别，决去如惊凫。矫矫黄鹄姿，枳棘非所居。清明择士日，子岂久泥涂。送别动苦怀，乖离感羁孤。搔首岁暮天，诗成悲有馀。
送吕际秀才南归
作者：张耒
朝代：宋

咽咽幽谷泉，萧萧秋竹风。岂不爱孤洁，但伤愁且穷。吕子南国秀，沧溟贮其胸。出试辄不偶，低头避儿童。离家五千里，客饭苦不丰。冷落卧寒斋，苦吟和秋虫。昨者投我诗，九叹阅未终。欲知作者心，但视读者容。文章出贫贱，此事今古同。但愿子富贵，不愿文日工。今日告我别，出门若惊鸿。各在天一方，何当复相逢。
送吕际秀才南归
作者：张耒
朝代：宋

咽咽幽谷泉，萧萧秋竹风。
岂不爱孤洁，但伤愁且穷。
吕子南国秀，沧溟贮其胸。
出试辄不偶，低头避儿童。
离家五千里，客饭苦不丰。
冷落卧寒斋，苦吟和秋虫。
昨者投我诗，九叹阅未终。
欲知作者心，但视读者容。
文章出贫贱，此事今古同。
但愿子富贵，不愿文日工。
今日告我别，出门若惊鸿。
各在天一方，何当復相逢。
送周六赴濠州户曹二首
作者：张耒
朝代：宋

老颙有妇何妨道，一室萧然尚愧君。但恐小乔来丈室，却须射虎作将军。从来悟道不由书，觌面相呈已有馀。麈尾花飞终不近，濠梁古鬼解揶揄。
送周六赴濠州户曹二首·其一
作者：张耒
朝代：宋
体裁：古风

老颙有妇何妨道，一室萧然尚愧君。但恐小乔来丈室，却须射虎作将军。
送周六赴濠州户曹二首·其二
作者：张耒
朝代：宋

从来悟道不由书，觌面相呈已有余。
麈尾花飞终不近，濠梁古鬼解揶揄。
送周六赴濠州户曹二首·其二
作者：张耒
朝代：宋

从来悟道不由书，觌面相呈已有馀。麈尾花飞终不近，濠梁古鬼解揶揄。
送圣民出城即事
作者：张耒
朝代：宋
体裁：七言绝句

东风堤上送行人，渐出城来渐少尘。柳色已深花又落，客来下马独伤春。
送婿陈景初还钱塘
作者：张耒
朝代：宋
体裁：七言律诗

乃翁风节老弥坚，嗣子清修学有传。为爱诗书贤事业，肯羞葛练拙包缠。经年上国劳归梦，一棹寒流放去船。饱读陈编勤笔砚，书来寄我好文编。
送子野大夫罢兖倅归汶上
作者：张耒
朝代：宋
体裁：古风

爱君记览老不衰，日日早起先鸣鸡。白头未蒙国士知，佐郡秩满寂寞归。我辞魑魅得一麾，逢君话旧相嗟咨。几年东壁无光辉，不知武库实在兹。上书荐君非我职，临分一醉当无辞。
送孙志康赴高阳
作者：张耒
朝代：宋

三觞草草岂足饮，聊具数刻留君欢。年来故友半零落，每念及此伤肺肝。淮阳穷栖幸见子，胸中郁结为少宽。奈何舍我去不顾，薄宦谋食何艰难。陈郊穷秋苦雨霁，积雨未受短日乾。念君匹马走坡坂，蒙犯霜雪勤征鞍。吾遭坎壈皆自取，之燕何得南其辕。虽然男子岂常尔，且复养此凌云翰。
送孙志康赴高阳
作者：张耒
朝代：宋

三觞草草岂足饮，聊具数刻留君欢。
年来故友半零落，每念及此伤肺肝。
淮阳穷栖幸见子，胸中鬰结为少宽。
奈何舍我去不顾，薄宦谋食何艰难。
陈郊穷秋苦雨霁，积雨未受短日干。
念君匹马走坡坂，蒙犯霜雪勤征鞍。
吾遭坎壈皆自取，之燕何得南其辕。
虽然男子岂常尔，且復养此凌云翰。
送客愁
作者：张耒
朝代：宋
体裁：七言绝句

数星点点间微河，城上三更树影蹉。霜落夜深风悄悄，月明无限客愁多。
送张天觉使河东席上分题得将字
作者：张耒
朝代：宋

张侯蜀都秀，玉立身堂堂。手持明光节，六月登太行。三晋雄中夏，朔方临大荒。传声贤使者，父老相扶将。控弦百万户，十年废耕桑。但使把锄犁，自然息桁杨。主人延阁老，别酒泛兰觞。寄声梁谏议，欲试紫参方。
送张天觉使河东席上分题得将字
作者：张耒
朝代：宋

张侯蜀都秀，玉立身堂堂。
手持明光节，六月登太行。
三晋雄中夏，朔方临大荒。
传声贤使者，父老相扶将。
控弦百万户，十年废耕桑。
但使把锄犂，自然息桁杨。
主人延阁老，别酒泛兰觞。
寄声梁谏议，欲试紫参方。
送徐任
作者：张耒
朝代：宋
体裁：七言律诗

白发青衫困宦游，相逢不复话封侯。少年壮气青云上，投老生涯一醉休。献璞谁怜藏美玉，恶声不至为虚舟。从来满卷新诗句，写取淮天万里秋。
送徐任
作者：张耒
朝代：宋

白髮青衫困宦游，相逢不復话封侯。
少年壮气青云上，投老生涯一醉休。
献璞谁怜藏美玉，恶声不至为虚舟。
从来满卷新诗句，写取淮天万里秋。
送復守张垧朝奉罢归
作者：张耒
朝代：宋
体裁：七言律诗

一梦西都十二年，竟陵相遇各华颠。风流家世仁人后，恺悌歌谣楚俗传。学道爱君甘淡薄，倦游嗟我久留连。自怜江上伤春眼，不待琵琶已泫然。
送春
作者：张耒
朝代：宋

二年江上见春归，预想重来我未回。淹速世间谁料得，只应相遇且衔杯。
送春
作者：张耒
朝代：宋

二年江上见春归，预想重来我未回。淹速世间谁料得，祇应相遇且衔杯。
送春
作者：张耒
朝代：宋

二年江上见春归，预想重来我未迴。
淹速世间谁料得，祇应相遇且衔杯。
送春
作者：张耒
朝代：宋

莽莽平原绿，悠悠晚树红。巢成莺哺子，柳老絮飞空。碧草长亭路，青旂野店风。伤心对千里，无酒奈愁攻。
送春
作者：张耒
朝代：宋

莽莽平原绿，悠悠晚树红。
巢成莺哺子，柳老絮飞空。
碧草长亭路，青旗野店风。
伤心对千里，无酒奈愁攻。
送晁将之咸平簿
作者：张耒
朝代：宋
体裁：古风

逢君执经博士堂，见君赐第出明光。俯眉作吏百态恶，豫章参天要雪霜。连墙秋雨老藜苋，十日不见已束装。试寻崔丞谢客处，壁间有诗细作行。
送曹子方赴福建运判
作者：张耒
朝代：宋
体裁：七言律诗

平生邺下曹公子，家世风流合有文。横槊尚传瞒相国，紫髯不是画将军。诏书宽大民何怨，刺史威严吏合勤。好作楚词更下俚，云中一降武夷君。
送李公辅赴宰宣城
作者：张耒
朝代：宋
体裁：七言律诗

与君骑竹即同游，抱子相看发已秋。莫惜往来勤马足，未须容易转船头。君方搜句窗间岫，我已悬情天际舟。抱椠石渠无所欲，劳君时致管城侯。
送李公辅赴宰宣城
作者：张耒
朝代：宋

与君骑竹即同游，抱子相看髮已秋。
莫惜往来勤马足，未须容易转船头。
君方搜句窗间岫，我已悬情天际舟。
抱椠石渠无所欲，劳君时致管城侯。
送李十之陕府
作者：张耒
朝代：宋
体裁：七言绝句

断蓬泛梗偶相依，一别重逢又几时。人世悲欢消遣尽，为君流泪忽沾衣。
送李十之陕府
作者：张耒
朝代：宋

断蓬泛梗偶相依，一别重逢又几时。
人世悲欢消遣尽，为君流泪忽霑衣。
送杜君章守齐州
作者：张耒
朝代：宋

平生杜公贤弟兄，北州人物家法称。儿童服膺今见面，温润圭璧清霜冰。胸中诗书不见试，鬓发欲白论邦刑。用违所长众不可，公犹谈笑气甚平。人才之难万冀一，一士其重九鼎轻。典签不废吟拥鼻，所叹虚席何人登。临蕃千骑亦不恶，聊以馀力苏疲氓。霜清水落鱼泼剌，万瓮沸响新醪倾。东秦山河太守贵，长安歌舞新曲成。正须昼夜快作乐，舍人促公归治行。
送杜君章守齐州
作者：张耒
朝代：宋

平生杜公贤弟兄，北州人物家法称。
儿童服膺今见面，温润圭璧清霜冰。
胸中诗书不见试，鬓髮欲白论邦刑。
用违所长众不可，公犹谈笑气甚平。
人才之难万冀一，一士其重九鼎轻。
典籤不废吟拥鼻，所叹虚席何人登。
临蕃千骑亦不恶，聊以余力苏疲氓。
霜清水落鱼泼剌，万瓮沸响新醪倾。
东秦山河太守贵，长安歌舞新曲成。
正须昼夜快作乐，舍人促公归治行。
送杨念行监簿侍行赴鄂渚
作者：张耒
朝代：宋
体裁：七言律诗

楚天南去水冥冥，鄂渚悠悠到几程。京洛信稀千里隔，江湖春尽一帆轻。莫辞送别青春满，会是相逢白发生。饱读诗书取卿相，不应如我老无成。
送杨念行监簿侍行赴鄂渚
作者：张耒
朝代：宋

楚天南去水冥冥，鄂渚悠悠到几程。
京洛信稀千里隔，江湖春尽一帆轻。
莫辞送别青春满，会是相逢白髮生。
饱读诗书取卿相，不应如我老无成。
送杨补之赴鄂州支使
作者：张耒
朝代：宋
体裁：七言律诗

相逢顾我尚童儿，二十年来鬓有丝。涕泪两家同患难，光阴一半属分离。扁舟又作江湖别，千里长悬梦寐思。何日粗酬身世了，卜邻耕钓老追随。
送杨补之赴鄂州支使
作者：张耒
朝代：宋

相逢顾我尚童儿，二十年来鬓有丝。涕泪两家同患难，光阴一半属分离。扁舟又作江湖别，千里长悬梦寐思。何日粗酬身世了，卜邻耕钧老追随。
送梅子明通判余杭
作者：张耒
朝代：宋

东南山水窟，钱塘吴越都。吾人神仙后，厌直承明庐。一舸去莫挽，落帆风月湖。蹁跹青衿子，能诵先生书。借问太守谁，子云蜀名儒。家有王阳金，清商奏箫竽。相逢不妨饮，坐啸治有余。遥知子还日，未厌浙江鱼。
送梅子明通判馀杭
作者：张耒
朝代：宋

东南山水窟，钱塘吴越都。吾人神仙后，厌直承明庐。一舸去莫挽，落帆风月湖。蹁跹青衿子，能诵先生书。借问太守谁，子云蜀名儒。家有王阳金，清商奏箫竽。相逢不妨饮，坐啸治有馀。遥知子还日，未厌浙江鱼。
送欧阳经赴蒲圻
作者：张耒
朝代：宋
体裁：古风

异时堂饮洋川酒，几唤扁舟度樊口。两山泉石多故人，送子南行一回首。蒲圻小县聊读书，当使里闾无呻吁。结束归来接台省，不应厌食武昌鱼。
送毕公叔奉诏赴陕西
作者：张耒
朝代：宋

毕子谈锋不可摧，捷若急电飞霆雷。
老儒宿学不敢较，左右戈戟纵横排。
文如翻河注浩渺，学有要会穷根荄。
眼看青云不着脚，决去得邑穷山隈。
汉家封疆际四海，琛賮万里连翩来。
西河故地独何事，礼乐旧俗遭狼豺。
包藏隠忍非一日，兽子未可仁心怀。
英雄天子命世主，抚剑震怒风雷迴。
马如屯云士如虎，万车载甲如崔嵬。
岂惟俘斩復境土，誓剖巢穴穷卵胎。
除书命子参漕府，国有大事须羣才。
男儿功业在勤苦，莫惜沙塞衝尘埃。
御戎旧策子所习，胸臆请为将军开。
封侯报国在今日，赠行满举黄金杯。
送毕公叔奉诏赴陕西
作者：张耒
朝代：宋

毕子谈锋不可摧，捷若急电飞霆雷。
老儒宿学不敢较，左右戈戟纵横排。
文如翻河注浩渺，学有要会穷根荄。
眼看青云不着脚，决去得邑穷山隈。
汉家封疆际四海，琛赆万里连翩来。
西河故地独何事，礼乐旧俗遭狼豺。
包藏隐忍非一日，兽子未可仁心怀。
英雄天子命世主，抚剑震奴风雷回。
马如屯云士如虎，万车载甲如崔嵬。
岂惟俘斩复境土，誓剖巢穴穷卵胎。
除书命子参漕府，国有大事须群才。
男儿功业在勤苦，莫惜沙塞冲尘埃。
御戎旧策子所习，胸臆请为将军开。
封侯报国在今日，赠行满举黄金杯。
送毕公叔奉诏赴陕西
作者：张耒
朝代：宋

毕子谈锋不可摧，捷若急电飞霆雷。老儒宿学不敢较，左右戈戟纵横排。文如翻河注浩渺，学有要会穷根荄。眼看青云不著脚，决去得邑穷山隈。汉家封疆际四海，琛赆万里连翩来。西河故地独何事，礼乐旧俗遭狼豺。包藏隐忍非一日，兽子未可仁心怀。英雄天子命世主，抚剑震怒风雷回。马如屯云士如虎，万车载甲如崔嵬。岂惟俘斩复境土，誓剖巢穴穷卵胎。除书命子参漕府，国有大事须群才。男儿功业在勤苦，莫惜沙塞冲尘埃。禦戎旧策子所习，胸臆请为将军开。封侯报国在今日，赠行满举黄金杯。
送江瞻道之汝阴尉
作者：张耒
朝代：宋
体裁：七言律诗

少年相见已蹉跎，千里分携可奈何。世路险艰知子少，人间忧患属予多。二年穷巷山阳客，一棹清风颍水波。我为离居感身世，援琴西望独悲歌。
送程德孺赴江西
作者：张耒
朝代：宋
体裁：古风

程侯治楚我独知，去时民作婴儿啼。归来明光见天子，还把一节来江西。年来屡下宽大诏，赤子未免寒与饥。恩如忧病政如药，知病无药何由治。朝廷法度寄吏手，付授得所乃合宜。事如黑白初易睹，敢以容悦相蒙欺。此行委寄意不浅，列城数十受指挥。任官轻外最弊法，省阁无补真何为。遥知敏手多暇日，不废樽俎环蛾眉。从君多乞歙州纸，岁晏天禄供吟诗。
送穷
作者：张耒
朝代：宋
体裁：七言绝句

年年沥酒拜清晨，风俗新正竞逐贫。不用为文送穷鬼，直须图事祝钱神。
送翟公巽赴中书舍人
作者：张耒
朝代：宋
体裁：古风

韩筋柳骨世不闻，翟公笔力回千钧。十年声名满四海，淮阳邂逅双朱轮。老翁空疏亦何有，察公于我意甚真。高谈亹亹云汉上，一扫阘茸如灰尘。夜光明月不计数，坐使衰弊生精神。恨无金玉相报答，还家三叹嗟我贫。青灯论文夜未分，晓闻门外送使君。问君舍此去安往，紫皇诏归侍玉宸。锋铓发硎断犀象，好为明主裁丝纶。论思献纳乃其职，况公之意常在民。追还三代旧风采，主以事实致此文。圣君贤相有美意，笔端与物为阳春。
送胡唐臣赴苏州佥判
作者：张耒
朝代：宋
体裁：五言律诗

他日驰戎马，风尘从事衫。花开大梁酒，木落太湖帆。幕府烦精悍，吴山入笑谈。长安米不贱，君与问江南。
送胡考甫
作者：张耒
朝代：宋

胡公精悍姿，勇气如秋鹰。兵书百万言，挥麈谈如倾。羞戴文吏冠，慨然喜功名。愿得丈二殳，为国作长城。朝廷士力盛，战马如云腾。貔貅饱肉食，武库森神兵。此岂不足用，麾之若雷霆。如何彼黠虏，坐敢邀金缯。由来在得将，选择当至精。譬如养骐骥，有御乃能行。安得伟丈夫，长驱两隅清。淮南听公语，乃是卫霍朋。终军白面儿，尚欲请长缨。纵横老将手，出袖盍一呈。策马勿自滞，我将观厥成。一奋庸将骄，汎灌出精英。立功报天子，执节拥旗旌。男儿当封侯，宁为老书生。
送胡考甫
作者：张耒
朝代：宋

胡公精悍姿，勇气如秋鹰。
兵书百万言，挥麈谈如倾。
羞戴文吏冠，慨然喜功名。
愿得丈二殳，为国作长城。
朝廷士力盛，战马如云腾。
貔貅饱肉食，武库森神兵。
此岂不足用，麾之若雷霆。
如何彼黠虏，坐敢邀金缯。
由来在得将，选择当至精。
譬如养骐骥，有御乃能行。
安得伟丈夫，长驱两隅清。
淮南听公语，乃是卫霍朋。
终军白面儿，尚欲请长缨。
纵横老将手，出袖盍一呈。
策马勿自滞，我将观厥成。
一奋庸将骄，泛灌出精英。
立功报天子，执节拥旗旌。
男儿当封侯，宁为老书生。
送胡考甫
作者：张耒
朝代：宋

胡公精悍姿，勇气如秋鹰。兵书百万言，挥麈谈如倾。羞戴文吏冠，慨然喜功名。愿得丈二殳，为国作长城。朝廷士力盛，战马如云腾。貔貅饱肉食，武库森神兵。此岂不足用，麾之若雷霆。如何彼黠虏，坐敢邀金缯。由来在得将，选择当至精。譬如养骐骥，有御乃能行。安得伟丈夫，长驱两隅清。淮南听公语，乃是卫霍朋。终军白面儿，尚欲请长缨。纵横老将手，出袖盍一呈。策马勿自滞，我将观厥成。一奋庸将骄，泛灌出精英。立功报天子，执节旗旌。男儿当封侯，宁为老书生。
送蔡彦规之任风泉主簿
作者：张耒
朝代：宋
体裁：五言律诗

四十曳青袍，功名晚未遭。贤人固难进，小邑且徒劳。秦俗讴谣口，雍州形势豪。凭君怀古意，一一寄风骚。
送邵郎中守同州
作者：张耒
朝代：宋

君不见汉家左辅百万户，里胥夜惊厌桴鼓。
尔来荆棘露沾衣，只有山河阅今古。
邵侯风流华省郎，三十凭熊两开府。
不须闭阁决田讼，多屑石餠羞鱼俎。
东南文章旧人物，莫愧莼羹便酪乳。
仍烦细阅白沙龙，骕骦一骨今何所。
送邵郎中守同州
作者：张耒
朝代：宋
体裁：古风

君不见汉家左辅百万户，里胥夜惊厌桴鼓。尔来荆棘露沾衣，只有山河阅今古。邵侯风流华省郎，三十凭熊两开府。不须闭阁决田讼，多屑石饼羞鱼俎。东南文章旧人物，莫愧莼羹便酪乳。仍烦细阅白沙龙，骕骦一骨今何所。
送陈器之
作者：张耒
朝代：宋

投身落穷谷，默默类囚拘。情忘侣木石，机谢友禽鱼。粲粲陈夫子，文章德行俱。虽云相知晚，既合乃不渝。我官洛水滨，君寄鹿山隅。孰谓百里遥，满案堆君书。诗坛两不慑，日夕斗戈殳。我赠白玉璧，子还明月珠。今春子遇我，为我驻骊驹。高怀坐披豁，一饮倒双壶。联骑失洛桥，据鞍递歌呼。剧谈烬饮烛，痛饮销炎炉。首夏余春妍，子还自西都。连朝守杯勺，芍药正芬敷。插花乌帽倾，醉倒傍人扶。已别尚反顾，将归重踌躇。官期子当满，念别久郁纡。况乃西郊道，匆匆遇行车。一酌不暇劝，矧欲尽子娱。亦知微诚薄，所惜违区区。亲友义不小，况乃知心欤。忽忽流水滨，尚将执子袪。愿子保多福，六翮纵南图。永此金石交，皦皦坚终初。
送陈器之
作者：张耒
朝代：宋

投身落穷谷，默默类囚拘。
情忘侣木石，机谢友禽鱼。
粲粲陈夫子，文章德行俱。
虽云相知晚，既合乃不渝。
我官洛水滨，君寄鹿山隅。
孰谓百里遥，满案堆君书。
诗坛两不慑，日夕斗戈殳。
我赠白玉璧，子还明月珠。
今春子遇我，为我驻骊驹。
高怀坐披豁，一饮倒双壶。
联骑失洛桥，据鞍递歌呼。
剧谈烬饮烛，痛饮销炎炉。
首夏余春妍，子还自西都。
连朝守杯勺，芍药正芬敷。
插花乌帽倾，醉倒傍人扶。
已别尚反顾，将归重踌躇。
官期子当满，念别久鬰纡。
况乃西郊道，匆匆遇行车。
一酌不暇劝，矧欲尽子娱。
亦知微诚薄，所惜违区区。
亲友义不小，况乃知心欤。
忽忽流水滨，尚将执子袪。
愿子保多福，六翮纵南图。
永此金石交，皦皦坚终初。
送陈器之
作者：张耒
朝代：宋

投身落穷谷，默默类囚拘。情忘侣木石，机谢友禽鱼。粲粲陈夫子，文章德行俱。虽云相知晚，既合乃不渝。我官洛水滨，君寄鹿山隅。孰谓百里遥，满案堆君书。诗坛两不慑，日夕斗戈殳。我赠白玉璧，子还明月珠。今春子遇我，为我驻骊驹。高怀坐披豁，一饮倒双壶。联骑失洛桥，据鞍递歌呼。剧谈烬饮烛，痛饮销炎炉。首夏馀春妍，子还自西都。连朝守杯勺，芍药正芬敷。插花乌帽倾，醉倒傍人扶。已别尚反顾，将归重踌躇。官期子当满，念别久郁纡。况乃西郊道，匆匆遇行车。一酌不暇劝，矧欲尽子娱。亦知微诚薄，所惜违区区。亲友义不小，况乃知心欤。忽忽流水滨，尚将执子袪。愿子保多福，六翮纵南图。永此金石交，皦皦坚终初。
送麻田吴子野还山
作者：张耒
朝代：宋
体裁：七言律诗

麻田老仙身驭风，万里一息如飞蓬。行穷山川出天外，阅尽世界归壶中。经过卖药勾漏客，乡里高年南极翁。我亦有心游八极，从公一借葛陂龙。
送黄师是梓州提刑
作者：张耒
朝代：宋

嘉陵江边树，他日系我驹。当时挟书儿，抱子镊白须。伤怀洒孤泪，一梦百崎岖。西城送我处，今日揽君袪。君才如涌泉，随用随有余。中年颇流落，四驾使者车。持节岂不贵，列城随惨舒。君看冒轩冕，奴隶笑金朱。猿鸟日异音，山川开画图。怀君即饮酒，念我当寄书。
送黄师是梓州提刑
作者：张耒
朝代：宋

嘉陵江边树，他日系我驹。当时挟书儿，抱子镊白须。伤怀洒孤泪，一梦百崎岖。西城送我处，今日揽君袪。君才如涌泉，随用随有馀。中年颇流落，四驾使者车。持节岂不贵，列城随惨舒。君看冒轩冕，奴隶笑金朱。猿鸟日异音，山川开画图。怀君即饮酒，念我当寄书。
送黄师是梓州提刑
作者：张耒
朝代：宋

嘉陵江边树，他日繫我驹。
当时挟书儿，抱子镊白鬚。
伤怀洒孤泪，一梦百崎岖。
西城送我处，今日揽君袪。
君才如涌泉，随用随有余。
中年颇流落，四驾使者车。
持节岂不贵，列城随惨舒。
君看冒轩冕，奴隶笑金朱。
猿鸟日异音，山川开画图。
怀君即饮酒，念我当寄书。
通海夜雨寄淮上故人
作者：张耒
朝代：宋

黄沙浑浑水满川，奔流争岸虎眼漩。南来舟子惯风水，万斛长船如等闲。濛濛春雨杨柳湿，漠漠人家鸡犬寒。道途归人寄消息，客行安稳近长安。
通海夜雨寄淮上故人
作者：张耒
朝代：宋

黄沙浑浑水满川，奔流争岸虎眼漩。南来舟子惯风水，万斛长船如等闲。蒙蒙春雨杨柳湿，漠漠人家鸡犬寒。道途归人寄消息，客行安稳近长安。
道士矶
作者：张耒
朝代：宋

匡庐奠九江，苗裔遍南服。
横江蔽原野，内外实一族。
危矶插江生，石色擘青玉。
蛟龙穴乱石，猱玃在乔木。
我行季冬月，江蹟在山腹。
扁舟如镜面，清浄不可触。
跻攀既不可，千古长幽独。
缅想邃古初，巢居戒樵牧。
道士矶
作者：张耒
朝代：宋
体裁：古风

匡庐奠九江，苗裔遍南服。横江蔽原野，内外实一族。危矶插江生，石色擘青玉。蛟龙穴乱石，猱玃在乔木。我行季冬月，江迹在山腹。扁舟如镜面，清净不可触。跻攀既不可，千古长幽独。缅想邃古初，巢居戒樵牧。
道彭泽
作者：张耒
朝代：宋
体裁：七言绝句

姓陶令尹今何在，空补陈编归去来。安得春江作春酒，百年长与子衔杯。
道旁花
作者：张耒
朝代：宋
体裁：五言律诗

长夏百草秀，道旁多野花。无名自红紫，有意占年华。灼灼照流水，斑斑上古槎。中原何日扫，将尔付泥沙。
遗兴次韵和晁应之四首
作者：张耒
朝代：宋

日落村虚烟霭青，草根促织晚先鸣。群山衮衮望中去，新月娟娟愁里生。暗峡风云秋惨淡，高城河汉夜分明。寄书故国还羞涩，白首萧条老病婴。洛阳宫殿锁埃尘，翠辇东还几度春。双阙晓云连太室，九门晴影动天津。地藏宝鼎宁无祲，龙护灵书固有神。游豫此时期圣主，保釐从古仗元臣。女几山前云雨收，五更星斗转西楼。苍苍淡月关河晓，袅袅西风观阁秋。独鹤有求时饮啄，孤云无事任沉浮。可怜白发张公子，还望西山歌四愁。露下风悲萤火流，周南羁客意悠悠。山川老去三年泪，关塞秋来万里愁。惯逐禽鱼谙异俗，每因霜月梦沧洲。一抛砚井双蓬鬓，天畔诗成独倚楼。
遗兴次韵和晁应之四首·其一
作者：张耒
朝代：宋

日落村虚烟霭青，草根促织晚先鸣。
羣山衮衮望中去，新月娟娟愁裏生。
暗峡风云秋惨淡，高城河汉夜分明。
寄书故国还羞涩，白首萧条老病婴。
遗兴次韵和晁应之四首·其一
作者：张耒
朝代：宋

日落村虚烟霭青，草根促织晚先鸣。群山衮衮望中去，新月娟娟愁里生。暗峡风云秋惨淡，高城河汉夜分明。寄书故国还羞涩，白首萧条老病婴。
遗兴次韵和晁应之四首·其三
作者：张耒
朝代：宋

女几山前云雨收，五更星斗转西楼。
苍苍淡月关河晓，袅袅西风观阁秋。
独鹤有求时饮啄，孤云无事任沉浮。
可怜白髮张公子，还望西山歌四愁。
遗兴次韵和晁应之四首·其二
作者：张耒
朝代：宋
体裁：七言律诗

洛阳宫殿锁埃尘，翠辇东还几度春。双阙晓云连太室，九门晴影动天津。地藏宝鼎宁无祲，龙护灵书固有神。游豫此时期圣主，保釐从古仗元臣。
遗兴次韵和晁应之四首·其四
作者：张耒
朝代：宋
体裁：七言律诗

露下风悲萤火流，周南羁客意悠悠。山川老去三年泪，关塞秋来万里愁。惯逐禽鱼谙异俗，每因霜月梦沧洲。一抛砚井双蓬鬓，天畔诗成独倚楼。
遣兴
作者：张耒
朝代：宋
体裁：七言绝句

百感摧伤强对春，看花花畔独沾巾。祇应闭目林中坐，须学无言壁下人。
遣兴次韵和晁应之四首
作者：张耒
朝代：宋

女几山前云雨收，五更星斗转西楼。苍苍淡月关河晓，袅袅西风观阁秋。独鹤有求时饮啄，孤云无事任沉浮。可怜白发张公子，还望西山歌四愁。
遣兴次韵和晁应之四首
作者：张耒
朝代：宋

老去诗书倦讨论，一樽相对尚殷勤。锻炉放荡狂中散，书阁萧条老子云。要路交亲嗟隔阔，他乡耆旧饱知闻。衰知多病头风甚，解寄新文独有君。西风淅淅满征衣，天畔危亭面翠微。云解映山常漠漠，叶知辞树亦依依。苦饥黄鹄犹谋食，无事轻鸥得远飞。落日秋风满江汉，杖藜三叹未能归。夜泛孤舟清洛津，宓妃轻步若为亲。清涵星汉光垂地，冷觉鱼龙气近人。镜里悲秋双鬓发，马边随客两京尘。愁心欲比东流水，滚滚无穷日日新。蓬门鸟雀啅黄昏，归径牛羊各有群。水阔鱼龙阴后出，山空虎豹夜深闻。西来客引秦川雨，南去秋连楚泽云。唐汉废兴无处问，西风禾黍但丘坟。
遣兴次韵和晁应之四首·其一
作者：张耒
朝代：宋
体裁：七言律诗

老去诗书倦讨论，一樽相对尚殷勤。锻炉放荡狂中散，书阁萧条老子云。要路交亲嗟隔阔，他乡耆旧饱知闻。衰知多病头风甚，解寄新文独有君。
遣兴次韵和晁应之四首·其三
作者：张耒
朝代：宋

夜泛孤舟清洛津，宓妃轻步若为亲。
清涵星汉光垂地，冷觉鱼龙气近人。
镜裏悲秋双鬓髮，马边随客两京尘。
愁心欲比东流水，滚滚无穷日日新。
遣兴次韵和晁应之四首·其三
作者：张耒
朝代：宋

夜泛孤舟清洛津，宓妃轻步若为亲。清涵星汉光垂地，冷觉鱼龙气近人。镜里悲秋双鬓发，马边随客两京尘。愁心欲比东流水，滚滚无穷日日新。
遣兴次韵和晁应之四首·其二
作者：张耒
朝代：宋
体裁：七言律诗

西风淅淅满征衣，天畔危亭面翠微。云解映山常漠漠，叶知辞树亦依依。苦饥黄鹄犹谋食，无事轻鸥得远飞。落日秋风满江汉，杖藜三叹未能归。
遣兴次韵和晁应之四首·其四
作者：张耒
朝代：宋

蓬门鸟雀啅黄昏，归径牛羊各有羣。
水阔鱼龙阴后出，山空虎豹夜深闻。
西来客引秦川雨，南去秋连楚泽云。
唐汉废兴无处问，西风禾黍但丘坟。
遣兴次韵和晁应之四首·其四
作者：张耒
朝代：宋

蓬门鸟雀啅黄昏，归径牛羊各有群。水阔鱼龙阴后出，山空虎豹夜深闻。西来客引秦川雨，南去秋连楚泽云。唐汉废兴无处问，西风禾黍但丘坟。
遣闷
作者：张耒
朝代：宋
体裁：五言律诗

为问庭前鹊，归期何太迟。旧传能报喜，东去是何时。黄叶西风急，幽花白露滋。朝朝清洛水，坎坎只东驰。
邓学士慎思挽词
作者：张耒
朝代：宋
体裁：五言律诗

清苦吟诗客，癯羸嗜学身。诗书不得力，鬼物定欺人。类物传遗学，经书植妙因。九原谁与友，千载葬鱼臣。
邓慎思学士挽词
作者：张耒
朝代：宋

青衫献赋逢知己，白首耽书还误身。
名着道山传故事，政行两郡泣遗民。
文成典午羣疑泮，诗和少陵佳句新。
叹息苦身成底事，湖坟宿草已愁人。
邓慎思学士挽词
作者：张耒
朝代：宋
体裁：七言律诗

青衫献赋逢知己，白首耽书还误身。名著道山传故事，政行两郡泣遗民。文成典午群疑泮，诗和少陵佳句新。叹息苦身成底事，湖坟宿草已愁人。
郭圃送芜菁感成长句
作者：张耒
朝代：宋
体裁：古风

芜菁至南皆变菘，菘美在上根不食。瑶簪玉笋不可见，使我每食思故国。西邻老翁知我意，盈筐走送如雪白。蒸烹气味元不改，今晨一日如还北。孔明用蜀最艰窘，百计掇拾无遗策。当时此物助军行，渭上褒中有遗植。英雄临事究琐屑，终服奇才屈强敌。想见躬耕自灌畦，当时有意谁能测。
都梁亭下
作者：张耒
朝代：宋
体裁：五言律诗

金塔青冥上，孤城苍莽中。浅山寒带水，旱日白吹风。人事剧翻手，生涯真转蓬。高眠待春涨，鲑菜伴南公。
都梁夜景
作者：张耒
朝代：宋

浩浩黄流注渺漫，南山峰岭对巑岏。
青灯覆地严城夜，白月当天淮上寒。
酒市歌呼迷客醉，画楼灯火暗更残。
扁舟老客无余事，拥褐高眠夜未阑。
都梁夜景
作者：张耒
朝代：宋

浩浩黄流注渺漫，南山峰岭对巑岏。青灯覆地严城夜，白月当天淮上寒。酒市歌呼迷客醉，画楼灯火暗更残。扁舟老客无馀事，拥褐高眠夜未阑。
都梁夜景
作者：张耒
朝代：宋

浩浩黄流注渺漫，南山峰岭对漓岏。
青灯覆地严城夜，白月当天淮上寒。
酒市歌呼迷客醉，画楼灯火暗更残。
扁舟老客无余事，拥褐高眠夜未阑。
都梁雪天晚望
作者：张耒
朝代：宋

浮梁淮面欲飞腾，金碧浮屠间玉层。古岸萧条风卷雪，长河咽绝水浮冰。留连淮汴残年客，蹭蹬尘埃一老僧。闻道都梁梅未拆，可随桃李畏严凝。
都梁雪天晚望
作者：张耒
朝代：宋
体裁：七言律诗

浮梁淮面欲飞腾，金碧浮屠间玉层。古岸萧条风捲雪，长河咽绝水浮冰。留连淮汴残年客，蹭蹬尘埃一老僧。闻道都梁梅未拆，可随桃李畏严凝。
酒病中寄李十二招饮五首
作者：张耒
朝代：宋

班郎握笔未封侯，嗜酒扬雄欲白头。寂寞著书谁作伴，雨枝风叶碧梧秋。酒病岑岑更怯寒，一窗疏雨拥衾眠。西风一入庭前树，便有秋声到枕边。
酒病中寄李十二招饮五首·其一
作者：张耒
朝代：宋

班郎握笔未封侯，嗜酒扬雄欲白头。
寂寞着书谁作伴，雨枝风叶碧梧秋。
酒病中寄李十二招饮五首·其一
作者：张耒
朝代：宋
体裁：七言绝句

班郎握笔未封侯，嗜酒扬雄欲白头。寂寞著书谁作伴，雨枝风叶碧梧秋。
酒病中寄李十二招饮五首·其二
作者：张耒
朝代：宋
体裁：七言绝句

酒病岑岑更怯寒，一窗疏雨拥衾眠。西风一入庭前树，便有秋声到枕边。
酬同年徐正夫司户时欲卜筑嵩洛间
作者：张耒
朝代：宋
体裁：五言律诗

少别老相见，无言空惘然。功名属多病，诗酒乐衰年。釜厌颜公粥，囊须赵壹钱。归装何日办，嵩少好林泉。
醉中杂言
作者：张耒
朝代：宋

老人攀花复藉草，春力著人如醉倒。未容作计试留春，东风已与人俱老。东君惜春不惜花，千红万紫委泥沙。已教白日张锦绣，更欲平地兴云霞。我欲呼客无酒肉，摘花插头悲发秃。安得酿酒万瓮屠千羊，花间醉饱踏春阳。
醉中杂言
作者：张耒
朝代：宋

老人攀花復藉草，春力着人如醉倒。
未容作计试留春，东风已与人俱老。
东君惜春不惜花，千红万紫委泥沙。
已教白日张锦绣，更欲平地兴云霞。
我欲呼客无酒肉，摘花插头悲髮秃。
安得酿酒万瓮屠千羊，花间醉饱踏春阳。
醉宿慈氏院晨起
作者：张耒
朝代：宋
体裁：七言律诗

痛饮淋漓半夜醒，披衣坐待晓窗明。风松一夕清无限，垆火三更暖有情。孤阁鸣钟天黯惨，寒山戴雪晚峥嵘。年来渐向深杯怯，强学刘伶欲解酲。
醉郡圃二首
作者：张耒
朝代：宋

东风流园开百花，繁红酽白如晴霞。主人殷勤劝客饮，我为满釂酢以华。游人酒客兴未足，举首白日西南斜。人生有酒不肯饮，百年醒坐何为耶。驱童晨摘承露花，荐以玉盘濡井华。谁云离本即憔悴，持玩入手意有加。为之致酒就几案，影落酒底杯浮葩。平生看花常不足，肯使容易亲尘沙。
醉郡圃二首·其一
作者：张耒
朝代：宋
体裁：古风

东风流园开百花，繁红酽白如晴霞。主人殷勤劝客饮，我为满釂酢以华。游人酒客兴未足，举首白日西南斜。人生有酒不肯饮，百年醒坐何为耶。
醉郡圃二首·其二
作者：张耒
朝代：宋
体裁：古风

驱童晨摘承露花，荐以玉盘濡井华。谁云离本即憔悴，持玩入手意有加。为之致酒就几案，影落酒底杯浮葩。平生看花常不足，肯使容易亲尘沙。
采石阻雨寄宣城故人二首
作者：张耒
朝代：宋

闲云浓淡作朝阴，柳色江头春已深。
谁为宣城故人说，依依只似去年心。
采石阻雨寄宣城故人二首
作者：张耒
朝代：宋

风雨江头思故人，东南烟水湿青春。宛溪东岸垂杨树，想见烟眉亦解颦。閒云浓淡作朝阴，柳色江头春已深。谁为宣城故人说，依依祇似去年心。
采石阻雨寄宣城故人二首·其一
作者：张耒
朝代：宋
体裁：七言绝句

风雨江头思故人，东南烟水湿青春。宛溪东岸垂杨树，想见烟眉亦解颦。
采石阻雨寄宣城故人二首·其二
作者：张耒
朝代：宋
体裁：七言绝句

閒云浓淡作朝阴，柳色江头春已深。谁为宣城故人说，依依祇似去年心。
采莲子
作者：张耒
朝代：宋
体裁：词

菡萏香莲十顷陂，小姑贪戏采莲池。晚来弄水船头湿，更脱新裙裹鸭儿。
重九考罢试卷书呈同院诸公
作者：张耒
朝代：宋

回首登高行复冬，后时只合叹龙钟。愁须白酒来酣战，诗为黄花吊不逢。十日飞腾过眼疾，万签甲乙定谁从。共应净扫氍毹榻，深炷炉香午睡浓。
重九考罢试卷书呈同院诸公
作者：张耒
朝代：宋

回首登高行復冬，后时只合叹龙钟。
愁须白酒来酣战，诗为黄花弔不逢。
十日飞腾过眼疾，万籤甲乙定谁从。
共应浄扫氍毹榻，深炷炉香午睡浓。
重到临淮寿圣院
作者：张耒
朝代：宋

陈迹不可访，旧游三十年。相逢非故物，大半已沈泉。世界扬尘海，浮生不系船。老人无固必，醉即掩篷眠。
重到临淮寿圣院
作者：张耒
朝代：宋

陈迹不可访，旧游三十年。
相逢非故物，大半已沈泉。
世界扬尘海，浮生不繫船。
老人无固必，醉即掩篷眠。
重到临淮寿圣院
作者：张耒
朝代：宋

陈迹不可访，旧游三十年。相逢非故物，大半已沉泉。世界扬尘海，浮生不系船。老人无固必，醉即掩篷眠。
野望
作者：张耒
朝代：宋
体裁：五言律诗

野宽秋望阁，浩荡雨初还。寒树争标岭，归云各占山。岁穷风物惨，地阔井闾闲。饱食端无补，微官亦愧颜。
野步
作者：张耒
朝代：宋
体裁：七言绝句

带水依城一径微，出城桃杏雨来枝。最怜杨柳身无力，付与春风自在吹。
金陵怀古
作者：张耒
朝代：宋
体裁：七言律诗

控带洪流古帝城，欲寻旧事半榛荆。六朝山色情终在，千古江声憾未平。设险丘陵荒蔓草，带城桑柘接新耕。十年重到无人问，独立东风一怆情。
钦慈皇后挽词二首
作者：张耒
朝代：宋

畴昔熙宁盛，远同麟趾时。内敦勤俭德，阴辅太平基。馀烈光彤史，追荣备母仪。遗民怀永裕，箫鼓不胜悲。淑德承明旧，徽音固有来。据龙符圣嗣，合剑会轩台。玉冷衣销馥，鸾昏镜集埃。伤心国西道，寂寞送车回。
钦慈皇后挽词二首·其一
作者：张耒
朝代：宋

畴昔熙宁盛，远同麟趾时。
内敦勤俭德，阴辅太平基。
余烈光彤史，追荣备母仪。
遗民怀永裕，箫鼓不胜悲。
钦慈皇后挽词二首·其一
作者：张耒
朝代：宋

畴昔熙宁盛，远同麟趾时。内敦勤俭德，阴辅太平基。馀烈光彤史，追荣备母仪。遗民怀永裕，箫鼓不胜悲。
钦慈皇后挽词二首·其二
作者：张耒
朝代：宋
体裁：五言律诗

淑德承明旧，徽音固有来。据龙符圣嗣，合剑会轩台。玉冷衣销馥，鸾昏镜集埃。伤心国西道，寂寞送车回。
钱仲珣追船及陈留
作者：张耒
朝代：宋
体裁：七言律诗

野岸南风百草长，沄沄汴水卷沙黄。扁舟转柁迷城市，送客追船罗酒浆。休唱阳关伤远别，所欣莼菜入新堂。宦名衰晚君无问，便得封侯鬓已苍。
长安仲春二首
作者：张耒
朝代：宋

长安仲春七日风，苍茫顿撼天地同。应门缥阙岌欲动，况我穷巷连蒿蓬。暮寒卷雪连芳草，平门万屋青城缟。无言桃李终默默，得势泥涂常浩浩。夕晖入屋人气活，劳苦羲和间何阔。斗杓东指令未行，要使烛龙聊泼剌。长安花繁仲春月，北风倒山雨成雪。穷巷下里裤襦尽，老翁稚儿骨欲折。吾人谙事不复惊，以手扣额愿天晴。夕阳才升已复晦，积云如山那肯退。
长安仲春二首·其一
作者：张耒
朝代：宋
体裁：古风

长安仲春七日风，苍茫顿撼天地同。应门缥阙岌欲动，况我穷巷连蒿蓬。暮寒卷雪连芳草，平门万屋青城缟。无言桃李终默默，得势泥涂常浩浩。夕晖入屋人气活，劳苦羲和间何阔。斗杓东指令未行，要使烛龙聊泼剌。
长安仲春二首·其二
作者：张耒
朝代：宋

长安花繁仲春月，北风倒山雨成雪。
穷巷下里袴襦尽，老翁稚儿骨欲折。
吾人谙事不復惊，以手扣额愿天晴。
夕阳纔升已復晦，积云如山那肯退。
长安仲春二首·其二
作者：张耒
朝代：宋

长安花繁仲春月，北风倒山雨成雪。穷巷下里裤襦尽，老翁稚儿骨欲折。吾人谙事不复惊，以手扣额愿天晴。夕阳才升已复晦，积云如山那肯退。
閒步
作者：张耒
朝代：宋

枝上啼鸦巢欲成，晴檐向日乳鸠鸣。
可怜霜雪余威尽，春草无名着处生。
閒步
作者：张耒
朝代：宋

枝上啼鸦巢欲成，晴檐向日乳鸠鸣。可怜霜雪馀威尽，春草无名著处生。
闻子瞻岭外归赠邠老
作者：张耒
朝代：宋
体裁：古风

今晨风日何佳哉，南极老人度岭来。此翁身如白玉树，已过千百大火聚。望天留之付真主，世间毒烈计已误。柯山潘子应鼓舞，与子异时从杖屦。
闻红鹤有感
作者：张耒
朝代：宋
体裁：古风

东风吹晓麦青青，柯山树头红鹤呜。窗间梦断客叹息，忆我去年临汝城。平池朱阁花如雪，岘山少室两奇绝。岂知崎岖黄土岗，茅屋芦篱风雨折。殷勤寄语望嵩楼，此身强健会重游。陈迹再寻难料得，正如三到旧黄州。
闻苏先生除校书郎喜而为诗并招王子中
作者：张耒
朝代：宋

绩溪仙翁若秋鹤，有喙不向腥羶啄。
几年戢翼大江南，下看纷纷飞燕雀。
亲携杖拂呵禅祖，自伐松根出灵药。
世人真自为公忙，公宁有意人间乐。
嗣皇继明登俊彦，诏遣雠书天禄阁。
江山气象满收贮，倾倒归来开万橐。
咸韶无声嗟已久，野鼓羌弦自宫角。
当令鸾凤见文章，却遣丘陵仰山岳。
王郎萧萧好文笔，一世清名推卫乐。
岭头梅发始辞家，坐见长安秋叶落。
滞留穷县许过我，季心不负千金诺。
何为岁晚尚迟留，庭下寒篁还解箨。
我老栖栖亦何事，一官未足充藜藿。
读书把笔工无益，执板折腰心已怍。
顽疏一味难鞭警，妙道多生欲穿凿。
惟君所事与我同，他日相从郑君学。
闻苏先生除校书郎喜而为诗并招王子中
作者：张耒
朝代：宋

绩溪仙翁若秋鹤，有喙不向腥膻啄。几年戢翼大江南，下看纷纷飞燕雀。亲携杖拂呵禅祖，自伐松根出灵药。世人真自为公忙，公宁有意人间乐。嗣皇继明登俊彦，诏遣雠书天禄阁。江山气象满收贮，倾倒归来开万橐。咸韶无声嗟已久，野鼓羌弦自宫角。当令鸾凤见文章，却遣丘陵仰山岳。王郎萧萧好文笔，一世清名推卫乐。岭头梅发始辞家，坐见长安秋叶落。滞留穷县许过我，季心不负千金诺。何为岁晚尚迟留，庭下寒篁还解箨。我老栖栖亦何事，一官未足充藜藿。读书把笔工无益，执板折腰心已怍。顽疏一味难鞭警，妙道多生欲穿凿。惟君所事与我同，他日相从郑君学。
闻蛩二首
作者：张耒
朝代：宋

晚风庭竹已秋声，初听空阶蛩夜鸣。流落天涯聊自得，今宵为尔感平生。二年江海转萍踪，白发苍颜换旧容。新月窥帘风动竹，宣城今夜又闻蛩。
闻蛩二首·其一
作者：张耒
朝代：宋
体裁：七言绝句

晚风庭竹已秋声，初听空阶蛩夜鸣。流落天涯聊自得，今宵为尔感平生。
闻蛩二首·其二
作者：张耒
朝代：宋
体裁：七言绝句

二年江海转萍踪，白发苍颜换旧容。新月窥帘风动竹，宣城今夜又闻蛩。
闻蛩二首·其二
作者：张耒
朝代：宋

二年江海转萍踪，白髮苍颜换旧容。
新月窥帘风动竹，宣城今夜又闻蛩。
闻蛩有感
作者：张耒
朝代：宋

遥夜飞萤动秋思，独卧空山惊晚岁。
可堪六月已闻蛩，日暮咿咿响庭际。
关河多风气萧索，碧树先秋早摇落。
鸣机夜织常怨寒，白纻吴衫苦轻薄。
年年促织谁最悲，堂上美人愁翠眉。
清砧捣练对残月，玉筯啼红裁远衣。
唐风诗人劝其主，行迈苦迟嗟岁暮。
山城听汝已三年，三年白髮多于故。
飘飘秋梦到江湖，我欲东归鲙碧鲈。
安能为尔将双泪，岁岁风前沾客裾。
闻蛩有感
作者：张耒
朝代：宋
体裁：古风

遥夜飞萤动秋思，独卧空山惊晚岁。可堪六月已闻蛩，日暮咿咿响庭际。关河多风气萧索，碧树先秋早摇落。鸣机夜织常怨寒，白纻吴衫苦轻薄。年年促织谁最悲，堂上美人愁翠眉。清砧捣练对残月，玉箸啼红裁远衣。唐风诗人劝其主，行迈苦迟嗟岁暮。山城听汝已三年，三年白发多于故。飘飘秋梦到江湖，我欲东归鲙碧鲈。安能为尔将双泪，岁岁风前沾客裾。
闻邠老下第作诗迎之
作者：张耒
朝代：宋

淡墨高张动禁城，风驰电落走寰瀛。
从来万卷贮便腹，可得千人无一名。
且向江边伴逐客，会须天上冠羣英。
遥思匹马千山里，孤店村深听晚莺。
闻邠老下第作诗迎之
作者：张耒
朝代：宋
体裁：七言律诗

淡墨高张动禁城，风驰电落走寰瀛。从来万卷贮便腹，可得千人无一名。且向江边伴逐客，会须天上冠群英。遥思匹马千山里，孤店村深听晚莺。
闻鹎鵊
作者：张耒
朝代：宋
体裁：七言绝句

纸窗未白烛微明，鹎鵊枝头一两声。却忆去年桃李后，淮阳旅舍听残更。
阳翟道中
作者：张耒
朝代：宋

客行趋阳翟，驱马登高岗。
羣山拱西都，迴首瞰许昌。
原田秀且润，烟水远分行。
荒冢卧石兽，古祠摧画墙。
我行日已远，风物非故乡。
随俗强饮食，所求肢体强。
儿生事弧矢，有志行四方。
秣马访前古，吾将问兴亡。
阳翟道中
作者：张耒
朝代：宋
体裁：古风

客行趋阳翟，驱马登高岗。群山拱西都，回首瞰许昌。原田秀且润，烟水远分行。荒冢卧石兽，古祠摧画墙。我行日已远，风物非故乡。随俗强饮食，所求肢体强。儿生事弧矢，有志行四方。秣马访前古，吾将问兴亡。
阻风累日泊宝积山下
作者：张耒
朝代：宋
体裁：古风

系船淮北雨如轴，系船淮南风断桥。客行有期日月疾，岁事欲晚霰雪骄。山根浪头作雷吼，缩手敢试舟师篙。不用燃犀照幽怪，要须拔剑断长蛟。
阻风累日泊宝积山下
作者：张耒
朝代：宋

繫船淮北雨如轴，繫船淮南风断桥。
客行有期日月疾，岁事欲晚霰雪骄。
山根浪头作雷吼，缩手敢试舟师篙。
不用燃犀照幽怪，要须拔剑断长蛟。
阿几
作者：张耒
朝代：宋
体裁：古风

小儿名阿几，眉目颇疏明。日来书案傍，学我读书声。男儿事业多，何必学读书。自古奇男子，往往羞为儒。阿几笑谓爷，薄云无密雨。看爷饥寒姿，儿岂合贵富。翁家破箧中，惟有书与史。教儿不读书，更欲作何事。
陈履常惠诗有曾门一老之句不肖二十五岁谒见南丰舍人于山阳始一书而褒与过宜阳有同途至亳之约耒以病不能如期后八年始遇公于京师南丰门人惟君一人而已感旧慨叹因成鄙句愿勿他示
作者：张耒
朝代：宋
体裁：七言律诗

南丰冢木已萧萧，犹有门人守一瓢。文彩自应传壶奥，典刑犹可想风标。纷纷但见侏儒饱，寂寂谁歌隐士招。十载敝冠弹未得，簪缨知复为谁彯。
陈履常惠诗有曾门一老之句不肖二十五岁谒见南丰舍人于山阳始一书而褒与过宜阳有同途至亳之约耒以病不能如期后八年始遇公于京师南丰门人惟君一人而已感旧慨叹因成鄙句愿勿他示
作者：张耒
朝代：宋

南丰冢木已萧萧，犹有门人守一瓢。
文彩自应传壶奥，典刑犹可想风标。
纷纷但见侏儒饱，寂寂谁歌隠士招。
十载敝冠弹未得，簪缨知復为谁彯。
陋屋
作者：张耒
朝代：宋
体裁：五言律诗

陋屋秋霖后，荒城落叶中。坏墙朝插菌，幽草昼闻蛩。岂是不浪出，直缘无奈慵。何劳求季主，吾自了穷通。
雁
作者：张耒
朝代：宋
体裁：七言律诗

知时避就物之难，千里萧萧振羽翰。水国稻收朝食乏，海天霜重夜飞寒。烟云秋去南山暖，风日春归朔野宽。九万腾凌那可测，弋人矰缴漫多端。
雨中五首
作者：张耒
朝代：宋

手种阶前树，今朝亦有花。春阴寒食节，陋巷逐臣家。欲酌消愁酒，先浇破睡茶。游人归踏雨，里巷晚喧哗。节物即自好，客心何落然。早寒清野市，夜雨湿江天。破屋疏茅滴，空厨湿苇烟。政须一杯酒，相与度残年。积雨暗春色，东风还惨悽。梅残无复笑，莺怨欲成啼。暇日无民讼，芳时有酒携。不辞乘兴出，病足畏深泥。春残厌寒搅，雨多空日长。饭馀时策杖，睡足独焚香。芍药正酣寝，海棠浑未妆。贤哉堂下竹，相对只苍苍。三日雨不止，阴云生我堂。晓寒如腊月，冻坐忆朝阳。过雁低薄屋，高梅飘度墙。呼童倾一榼，独对孟光尝。
雨中五首
作者：张耒
朝代：宋

积雨暗春色，东风还惨凄。梅残无复笑，莺怨欲成啼。暇日无民讼，芳时有酒携。不辞乘兴出，病足畏深泥。
雨中五首·其一
作者：张耒
朝代：宋

手种阶前树，今朝亦有花。春阴寒食节，陋巷逐臣家。欲酌消愁酒，先浇破睡茶。游人归踏雨，里巷晚喧哗。
雨中五首·其一
作者：张耒
朝代：宋

手种阶前树，今朝亦有花。
春阴寒食节，陋巷逐臣家。
欲酌消愁酒，先浇破睡茶。
游人归踏雨，里巷晚喧譁。
雨中五首·其三
作者：张耒
朝代：宋

积雨暗春色，东风还惨悽。梅残无复笑，莺怨欲成啼。暇日无民讼，芳时有酒携。不辞乘兴出，病足畏深泥。
雨中五首·其三
作者：张耒
朝代：宋

积雨暗春色，东风还惨悽。
梅残无復笑，莺怨欲成啼。
暇日无民讼，芳时有酒携。
不辞乘兴出，病足畏深泥。
雨中五首·其二
作者：张耒
朝代：宋
体裁：五言律诗

节物即自好，客心何落然。早寒清野市，夜雨湿江天。破屋疏茅滴，空厨湿苇烟。政须一杯酒，相与度残年。
雨中五首·其五
作者：张耒
朝代：宋
体裁：五言律诗

三日雨不止，阴云生我堂。晓寒如腊月，冻坐忆朝阳。过雁低薄屋，高梅飘度墙。呼童倾一榼，独对孟光尝。
雨中五首·其四
作者：张耒
朝代：宋

春残厌寒搅，雨多空日长。
饭余时策杖，睡足独焚香。
芍药正酣寝，海棠浑未妆。
贤哉堂下竹，相对只苍苍。
雨中五首·其四
作者：张耒
朝代：宋

春残厌寒搅，雨多空日长。饭馀时策杖，睡足独焚香。芍药正酣寝，海棠浑未妆。贤哉堂下竹，相对只苍苍。
雨中晨起
作者：张耒
朝代：宋

端居多滞念，秋至一萧散。况兹炎凉异，微冷风雨旦。空山阴霭积，槭槭木声变。絺衣感轻单，素褐催补绽。泥行苦长须，买酒不可缓。洗盏自迎门，一杯聊自劝。
雨中晨起
作者：张耒
朝代：宋

端居多滞念，秋至一萧散。
况兹炎凉异，微冷风雨旦。
空山阴霭积，槭槭木声变。
絺衣感轻单，素褐催补绽。
泥行苦长鬚，买酒不可缓。
洗盏自迎门，一杯聊自劝。
雨中题壁
作者：张耒
朝代：宋
体裁：七言绝句

去年此日泊瓜州，衰柳萧萧系客舟。白发天涯叹流落，今年对雨古宣州。
雨中题壁
作者：张耒
朝代：宋

去年此日泊瓜州，衰柳萧萧繫客舟。
白髮天涯叹流落，今年对雨古宣州。
雨后游朱园
作者：张耒
朝代：宋
体裁：七言绝句

绿叶阴阴护翠枝，晚花虽小亦应稀。东风不惜残桃李，吹作春愁处处飞。
雨夜怀陈永源山庄
作者：张耒
朝代：宋

陈君为生廉易足，水石田园藏一曲。畦田已作故侯业，种竹未享封君禄。干名懒复观书卷，济病时能开药箓。夜来秋雨如决渠，不寐忧君玉川屋。
雨夜怀陈永源山庄
作者：张耒
朝代：宋

陈君为生廉易足，水石田园藏一曲。
畦田已作故侯业，种竹未享封君禄。
干名懒復观书卷，济病时能开药箓。
夜来秋雨如决渠，不寐忧君玉川屋。
雨歇二首
作者：张耒
朝代：宋

雨歇山园竹引芽，老禅睡起日初斜。今朝却忆香严老，解点沩山一◇茶。
雨歇二首
作者：张耒
朝代：宋

雨歇山园竹引芽，老禅睡起日初斜。今朝却忆香严老，解点沩山一椀茶。家童取酒冲泥至，酒满山瓶重莫携。老子欣然一笑起，开尝洗盏对山妻。
雨歇二首·其一
作者：张耒
朝代：宋

雨歇山园竹引芽，老禅睡起日初斜。今朝却忆香严老，解点沩山一椀茶。
雨歇二首·其一
作者：张耒
朝代：宋
体裁：七言绝句

雨歇山园竹引芽，老禅睡起日初斜。今朝却忆香严老，解点沩山一碗茶。
雨歇二首·其二
作者：张耒
朝代：宋

家童取酒冲泥至，酒满山瓶重莫携。老子欣然一笑起，开尝洗盏对山妻。
雨歇二首·其二
作者：张耒
朝代：宋

家童取酒衝泥至，酒满山瓶重莫携。
老子欣然一笑起，开尝洗盏对山妻。
雨霁
作者：张耒
朝代：宋

丰隆故犯青冥上，列缺应逢返照回。楼外细蟾呈窈窕，枝间少女故徘徊。
雨霁
作者：张耒
朝代：宋

丰隆故犯青冥上，列缺应逢返照还。
楼外细蟾呈窈窕，枝间少女故徘徊。
雨霁
作者：张耒
朝代：宋
体裁：古风

滞雨忽云霁，园林有清晖。时鸟亦和鸣，好风清且微。远愧深山僧，趺坐掩禅扉。岂知芳非歇，讵伤寒暑违。一念与道寂，九旬淡无为。蹑心探斯理，吾今其庶几。
雨霁望樊山
作者：张耒
朝代：宋

金碧江南数叠山，雨余秀色直堪餐。
仙娥倭堕青云髻，照我衰迟泽畔颜。
雨霁望樊山
作者：张耒
朝代：宋

金碧江南数叠山，雨馀秀色直堪餐。仙娥倭堕青云髻，照我衰迟泽畔颜。
雨霁望樊山
作者：张耒
朝代：宋

金碧江南数迭山，雨余秀色直堪餐。
仙娥倭堕青云髻，照我衰迟泽畔颜。
雪中狂言五首
作者：张耒
朝代：宋

江乡密雪常在春，异哉今腊已再白。风严无声掠树过，茅檐飞霰鸣策策。老农饱食莫畏寒，天意在汝田中麦。我虽无田助尔喜，来岁不忧汤饼窄。今春齐安大疾疫，闾里老弱死籍籍。篾绳芦席肩两夫，绕郭累累瘗千百。玄冥一日行正令，疠气入地应千尺。异乡身健百不忧，有钱但知沽酒吃。我家中州食嗜面，长罗如船硙如电。烂银白璧照中厨，膳夫调和随百变。江乡种麦几数粒，强进腥鱼蒸粝饭。雪深麦好定丰登，明年一饱偿吾愿。请说吾乡人种麦，漫山亘野顷千百。北风寒严大泽乾，一腊何啻见三白。春泥冰消土脉动，垄亩渐纵牛羊迹。街头作饼大如槃，一岁衣食事已毕。故园陈墟太昊祠，腊雪消后融春泥。韭芽苣甲初出土，春槃饤斗如棼丝。里闾经过厌此物，糖䭔寒具方交驰。江南鱼稻岂不美，长年谪居长土思。
雪中狂言五首·其一
作者：张耒
朝代：宋

江乡密雪常在春，异哉今腊已再白。
风严无声掠树过，茅檐飞霰鸣策策。
老农饱食莫畏寒，天意在汝田中麦。
我虽无田助尔喜，来岁不忧汤餠窄。
雪中狂言五首·其一
作者：张耒
朝代：宋
体裁：古风

江乡密雪常在春，异哉今腊已再白。风严无声掠树过，茅檐飞霰鸣策策。老农饱食莫畏寒，天意在汝田中麦。我虽无田助尔喜，来岁不忧汤饼窄。
雪中狂言五首·其三
作者：张耒
朝代：宋

我家中州食嗜面，长罗如船硙如电。烂银白璧照中厨，膳夫调和随百变。江乡种麦几数粒，强进腥鱼蒸粝饭。雪深麦好定丰登，明年一饱偿吾愿。
雪中狂言五首·其三
作者：张耒
朝代：宋

我家中州食嗜麵，长罗如船硙如电。
烂银白璧照中厨，膳夫调和随百变。
江乡种麦几数粒，强进腥鱼蒸粝饭。
雪深麦好定丰登，明年一饱偿吾愿。
雪中狂言五首·其二
作者：张耒
朝代：宋

今春齐安大疾疫，闾里老弱死籍籍。篾绳芦席肩两夫，绕郭累累瘗千百。玄冥一日行正令，疠气入地应千尺。异乡身健百不忧，有钱但知沽酒吃。
雪中狂言五首·其二
作者：张耒
朝代：宋

今春齐安大疾疫，闾里老弱死籍籍。
篾绳芦席肩两夫，绕郭纍纍瘗千百。
玄冥一日行正令，疠气入地应千尺。
异乡身健百不忧，有钱但知沽酒吃。
雪中狂言五首·其五
作者：张耒
朝代：宋

故园陈墟太昊祠，腊雪消后融春泥。韭芽苣甲初出土，春槃饤斗如棼丝。里闾经过厌此物，糖䭔寒具方交驰。江南鱼稻岂不美，长年谪居长土思。
雪中狂言五首·其五
作者：张耒
朝代：宋

故园陈墟太昊祠，腊雪消后融春泥。
韭芽苣甲初出土，春槃饤鬬如棼丝。
里闾经过厌此物，糖䭔寒具方交驰。
江南鱼稻岂不美，长年谪居长土思。
雪中狂言五首·其四
作者：张耒
朝代：宋

请说吾乡人种麦，漫山亘野顷千百。北风寒严大泽乾，一腊何啻见三白。春泥冰消土脉动，垄亩渐纵牛羊迹。街头作饼大如槃，一岁衣食事已毕。
雪中狂言五首·其四
作者：张耒
朝代：宋

请说吾乡人种麦，漫山亘野顷千百。
北风寒严大泽干，一腊何啻见三白。
春泥冰消土脉动，壠亩渐纵牛羊续。
街头作餠大如槃，一岁衣食事已毕。
雪后赠徐仲车
作者：张耒
朝代：宋

平明呼童汲井华，童归告我门有雪。披衣疾走出户看，正见风毛万夫猎。冷欺病骨不敢前，缩头蛰户如寒鳖。楼台得势互照映，松竹无风自骚屑。念昔儿童逢雪喜，抟捧嘴吞如沃渴。如今欲啖老不禁，何异爱履而遭刖。高门有酒不爱诗，我爱吟诗尊屡阙。东邻徐子与我同，爱诗过我衣百结。藏头败被口吟呵，文似锵金身似铁。人生岂合长贱贫，二百青铜直须辍。
雪后赠徐仲车
作者：张耒
朝代：宋

平明呼童汲井华，童归告我门有雪。披衣疾走出户看，正见风毛万夫猎。冷欺病骨不敢前，缩头蛰户如寒鳖。楼台得势互照映，松竹无风自骚屑。念昔儿童逢雪喜，抟捧嘴吞如沃渴。如今欲啖老不禁，何异爱屦而遭刖。高门有酒不爱诗，我爱吟诗尊屡阙。东邻徐子与我同，爱诗过我衣百结。藏头败被口吟呵，文似锵金身似铁。人生岂合长贱贫，二百青铜直须辍。
雪后赠徐仲车
作者：张耒
朝代：宋

平明呼童汲井华，童归告我门有雪。
披衣疾走出户看，正见风毛万夫猎。
冷欺病骨不敢前，缩头蛰户如寒鼈。
楼台得势互照映，松竹无风自骚屑。
念昔儿童逢雪喜，抟捧嘴吞如沃渴。
如今欲啖老不禁，何异爱屦而遭刖。
高门有酒不爱诗，我爱吟诗尊屡阙。
东邻徐子与我同，爱诗过我衣百结。
藏头败被口吟呵，文似锵金身似铁。
人生岂合长贱贫，二百青铜直须辍。
雪斋
作者：张耒
朝代：宋
体裁：五言律诗

雪霁山堆黛，江晴日炫金。风烟调柳态，冰雪彻梅心。节物何妩媚，端居自滞淫。无眠听云雁，稍有北归音。
雪晴
作者：张耒
朝代：宋

荒园雪晴愁径滑，湿柴坚坐恋炉红。寒香委地梅无赖，嫩坼抽曲麦有功。瘴疠潜消人气乐，丰登定慰客途穷。暖寒破闷功无敌，赖有尊中腊酒醲。
雪晴
作者：张耒
朝代：宋

荒园雪晴愁径滑，湿柴坚坐恋炉红。寒香委地梅无赖，嫩坼抽苗麦有功。瘴疠潜消人气乐，丰登定慰客途穷。暖寒破闷功无敌，赖有尊中腊酒醲。
雪晴
作者：张耒
朝代：宋

荒园雪晴愁径滑，湿柴坚坐恋炉红。
寒香委地梅无頼，嫩坼抽苗麦有功。
瘴疠潜消人气乐，丰登定慰客途穷。
暖寒破闷功无敌，頼有尊中腊酒醲。
雪晴苦寒
作者：张耒
朝代：宋

水驿微茫外，樯乌苍莽中。
人愁暮村雪，雁急夜淮风。
大泽冻相接，羣山深未穷。
萧条岁事晚，舟檝伴南翁。
雪晴苦寒
作者：张耒
朝代：宋
体裁：五言律诗

水驿微茫外，樯乌苍莽中。人愁暮村雪，雁急夜淮风。大泽冻相接，群山深未穷。萧条岁事晚，舟楫伴南翁。
雪晴野望
作者：张耒
朝代：宋

萧萧空谷隐山云，渡水人归何处村。樵径雪迷唐苑路，鸟声寒集汉祠门。公堂吏散惟修竹，近岭林疏见饮猿。客坐无毡君莫笑，陶潜亦有酒盈樽。
雪晴野望
作者：张耒
朝代：宋

萧萧空谷隠山云，渡水人归何处村。
樵径雪迷唐苑路，鸟声寒集汉祠门。
公堂吏散惟修竹，近岭林疏见饮猿。
客坐无毡君莫笑，陶潜亦有酒盈樽。
霅溪道至四安镇
作者：张耒
朝代：宋
体裁：七言绝句

苕霅清秋水底天，夜帆灯火客高眠。江东可但鲈鱼美，一看溪山直万钱。
霜后步西园
作者：张耒
朝代：宋
体裁：古风

浓霜失暄妍，短日淡无色。回风振中园，摇落声策策。草根饥鸟啄，飞舞时啧啧。野荒无遗粒，卒岁将何食。鲜鲜西墙下，幽草弄寒碧。四时不吾欺，聊假汝顷刻。
青春
作者：张耒
朝代：宋
体裁：五言律诗

青春忽妍好，半岭丽朝阳。谷鸟喜相见，园花明晓妆。闲居耽道味，吟眺惜风光。扣户有佳客，悠然三举觞。
青桐道中值雨凡数里舟行久之颇有江湖之思二
作者：张耒
朝代：宋

系马操舟问◇师，却疑淮口挂帆时。人间迁改何须问，便作江湖未可知。
青桐道中值雨凡数里舟行久之颇有江湖之思二首
作者：张耒
朝代：宋

系马操舟问楫师，却疑淮口挂帆时。人间迁改何须问，便作江湖未可知。冥冥烟外鸟飞归，野老得鱼收网回。隔浦断霞沉欲尽，半弯新月出云来。
青桐道中值雨凡数里舟行久之颇有江湖之思二首·其一
作者：张耒
朝代：宋

系马操舟问楫师，却疑淮口挂帆时。人间迁改何须问，便作江湖未可知。
青桐道中值雨凡数里舟行久之颇有江湖之思二首·其一
作者：张耒
朝代：宋

繫马操舟问檝师，却疑淮口挂帆时。
人间迁改何须问，便作江湖未可知。
青桐道中值雨凡数里舟行久之颇有江湖之思二首·其二
作者：张耒
朝代：宋

冥冥烟外鸟飞归，野老得鱼收网回。隔浦断霞沉欲尽，半弯新月出云来。
青桐道中值雨凡数里舟行久之颇有江湖之思二首·其二
作者：张耒
朝代：宋

冥冥烟外鸟飞归，野老得鱼收网迴。
隔浦断霞沉欲尽，半弯新月出云来。
青阳驿会刘伯声夜话
作者：张耒
朝代：宋
体裁：五言律诗

奔走倦尘埃，相逢颜暂开。语阑灯烬改，饮散月华来。行役风霜苦，流年岁月催。我愚甘自分，惆怅子多才。
韩信
作者：张耒
朝代：宋

登坛一日冠羣雄，钟室仓皇念蒯通。
能用能诛谁计策，嗟君终自愧萧公。
韩信
作者：张耒
朝代：宋
体裁：七言绝句

登坛一日冠群雄，钟室仓皇念蒯通。能用能诛谁计策，嗟君终自愧萧公。
韩信祠：
作者：张耒
朝代：宋
体裁：七言绝句

千金一饭恩犹报，南面称孤岂遽忘。何待陈侯乃中起，不思萧相在咸阳。
项城道中
作者：张耒
朝代：宋
体裁：七言绝句

尘壁苍茫有旧题，十年重见一伤悲。野僧欲与论前事，自说年多不复知。
项城道中
作者：张耒
朝代：宋

尘壁苍茫有旧题，十年重见一伤悲。
野僧欲与论前事，自说年多不復知。
项羽
作者：张耒
朝代：宋
体裁：七言绝句

沛公百万保咸阳，自古柔仁伏暴强。慷慨悲歌君勿恨，拔山盖世故应亡。
预作冬至
作者：张耒
朝代：宋
体裁：七言绝句

紫坛曾从奠琳琅，亲被天人玉冕光。今日黄州山下寺，五更闻雁满霜林。
题东坡卜算子后
作者：张耒
朝代：宋
体裁：古风

空江月明鱼龙眠，月中孤鸿影翩翩。有人清吟立江边，葛巾藜杖眼窥天。夜凉月堕幽虫急，鸿影翘沙衣露湿。仙人采诗作步虚，玉皇饮之碧琳腴。
题五柳亭
作者：张耒
朝代：宋

大夫风韵如彭泽，五柳萧森手自栽。我亦扁舟倦游者，登临聊复赋归来。
题五柳亭
作者：张耒
朝代：宋

大夫风韵如彭泽，五柳萧森手自栽。
我亦扁舟倦游者，登临聊復赋归来。
题倪敦复北轩
作者：张耒
朝代：宋

潇洒倪夫子，新城面北堂。庭前无狱讼，客至有壶觞。昼静尘埃绝，春馀花草香。为君题素壁，容我醉中狂。
题倪敦復北轩
作者：张耒
朝代：宋

潇洒倪夫子，新城面北堂。庭前无狱讼，客至有壶觞。昼静尘埃绝，春余花草香。为君题素壁，容我醉中狂。
题南禅院壁二首
作者：张耒
朝代：宋

乞食高僧午未归，秋庭落叶日晖晖。萧条古寺松阴下，檐铎风中乳鸽飞。秋林落叶已斑斑，秋日当庭尚掩关。扫榻昼眠听鸟语，可怜身世此时閒。
题南禅院壁二首·其一
作者：张耒
朝代：宋
体裁：七言绝句

乞食高僧午未归，秋庭落叶日晖晖。萧条古寺松阴下，檐铎风中乳鸽飞。
题南禅院壁二首·其二
作者：张耒
朝代：宋
体裁：七言绝句

秋林落叶已斑斑，秋日当庭尚掩关。扫榻昼眠听鸟语，可怜身世此时閒。
题南顿光武祠
作者：张耒
朝代：宋
体裁：七言绝句

他日曾休羽葆车，可怜宫寺已丘墟。云台诸将锵冠剑，却遣严光配坐隅。
题史院直舍鱼鹭屏
作者：张耒
朝代：宋

钟钟声稀下直迟，秋晖初转万年枝。寒厅尽日谁相对，惭愧屏风两鹭鸶。
题史院直舍鱼鹭屏
作者：张耒
朝代：宋
体裁：七言绝句

钟鼓声稀下直迟，秋晖初转万年枝。寒厅尽日谁相对，惭愧屏风两鹭鸶。
题吴熙老古铜榼
作者：张耒
朝代：宋

子云鸱夷如大壶，日醉自不妨着书。
盛酒借沽太勤劬，铸铜为榼计未疏。
古人制器俭復真，不似后世镂金银。
一罂湛湛致坐侧，时与周旋真可人。
题吴熙老古铜榼
作者：张耒
朝代：宋

子云鸱夷如大壶，日醉自不妨著书。盛酒借沽太勤劬，铸铜为榼计未疏。古人制器俭复真，不似后世镂金银。一罂湛湛致坐侧，时与周旋真可人。
题吴熙老风云图
作者：张耒
朝代：宋

雨脚横空万牛弩，烈风吹山山欲仆。
草披木拔何足道，大江翻澜失洲渚。
路旁失辔者谁子，道阻且长泥没屦。
鞭馿挽车亦何急，目眩心摇行不顾。
我生飘蓬惯羁旅，顾尔艰难逢亦屡。
衲被蒙头不下堂，且与身谋安稳处。
题吴熙老风云图
作者：张耒
朝代：宋

雨脚横空万牛弩，烈风吹山山欲仆。草披木拔何足道，大江翻澜失洲渚。路旁失辔者谁子，道阻且长泥没屦。鞭驴挽车亦何急，目眩心摇行不顾。我生飘蓬惯羁旅，顾尔艰难逢亦屡。衲被蒙头不下堂，且与身谋安稳处。
题周文翰郭熙山水二首
作者：张耒
朝代：宋

鱼村橘市楚江边，人外秋原雨外川。遣骑竹边邀短艇，天涯暮色已苍然。洞庭叶落万波秋，说与南人亦自愁。指点吴江何处是，一行鸿雁海山头。
题周文翰郭熙山水二首·其一
作者：张耒
朝代：宋
体裁：七言绝句

鱼村橘市楚江边，人外秋原雨外川。遣骑竹边邀短艇，天涯暮色已苍然。
题周文翰郭熙山水二首·其二
作者：张耒
朝代：宋
体裁：七言绝句

洞庭叶落万波秋，说与南人亦自愁。指点吴江何处是，一行鸿雁海山头。
题唐宋辅城上小楼二首
作者：张耒
朝代：宋

沙田小雨不成泥，一带溪光照翠微。远目直随残日尽，晚云还望故山归。近郊小径绝人行，水满菰蒲取次生。沙岸雨来长集燕，桑田深处忽闻莺。
题唐宋辅城上小楼二首·其一
作者：张耒
朝代：宋
体裁：七言绝句

沙田小雨不成泥，一带溪光照翠微。远目直随残日尽，晚云还望故山归。
题唐宋辅城上小楼二首·其二
作者：张耒
朝代：宋
体裁：七言绝句

近郊小径绝人行，水满菰蒲取次生。沙岸雨来长集燕，桑田深处忽闻莺。
题堂下桐
作者：张耒
朝代：宋

零落当轩两树桐，秋来相伴一衰翁。
寒枝向月空余影，陨叶知时不待风。
故国山川天黯淡，美人音信雁西东。
岁华节物俱寥落，满眼牢愁頼酒攻。
题堂下桐
作者：张耒
朝代：宋

零落当轩两树桐，秋来相伴一衰翁。寒枝向月空馀影，陨叶知时不待风。故国山川天黯淡，美人音信雁西东。岁华节物俱寥落，满眼牢愁赖酒攻。
题壁
作者：张耒
朝代：宋
体裁：古风

命驾欲诣客，欲去复迟迟。事幸无甚急，何用劳驱驰。家贫幸有酒，亦略具鲜肥。且复东窗下，高歌醉而嬉。
题壁
作者：张耒
朝代：宋

命驾欲诣客，欲去復迟迟。
事幸无甚急，何用劳驱驰。
家贫幸有酒，亦略具鲜肥。
且復东窗下，高歌醉而嬉。
题外甥杨克一诗篇末
作者：张耒
朝代：宋

十年不复上天津，閒却西都几度春。里巷梦中迷向背，山河句里见精神。艺成斧凿真须弃，学富篇章自不贫。莫倚咏儿兼赠妇，须知渐与老为邻。
题外甥杨克一诗篇末
作者：张耒
朝代：宋

十年不复上天津，闲却西都几度春。里巷梦中迷向背，山河句里见精神。艺成斧凿真须弃，学富篇竟自不贫。莫倚咏儿兼赠妇，须知渐与老为邻。
题外甥杨克一诗篇末
作者：张耒
朝代：宋

十年不復上天津，閒却西都几度春。
里巷梦中迷向背，山河句裏见精神。
艺成斧凿真须弃，学富篇章自不贫。
莫倚咏儿兼赠妇，须知渐与老为邻。
题大苏净居寺
作者：张耒
朝代：宋

平生爱山如好德，未尝一饭忘泉石。
大苏山下松柏林，路尽重门照金碧。
思公得道神所相，指示岩幽驻瓶锡。
天台妙教源欲启，来此一酌曹溪滴。
两公道场守龙象，兵火暂晦终辉赫。
撞钟伐鼓食千指，皆二大士之余力。
萦纡石磴造山顶，上有玉人方燕寂。
北轩三伏飞冰雪，一日掠尽淮山色。
东游尘土我实倦，道过化城聊暂息。
青鞋布袜旧家风，此身终效名山役。
题大苏净居寺
作者：张耒
朝代：宋

平生爱山如好德，未尝一饭忘泉石。大苏山下松柏林，路尽重门照金碧。思公得道神所相，指示岩幽驻瓶锡。天台妙教源欲启，来此一酌曹溪滴。两公道场守龙象，兵火暂晦终辉赫。撞钟伐鼓食千指，皆二大士之馀力。萦纡石磴造山顶，上有玉人方燕寂。北轩三伏飞冰雪，一日掠尽淮山色。东游尘土我实倦，道过化城聊暂息。青鞋布袜旧家风，此身终效名山役。
题大苏凈居寺
作者：张耒
朝代：宋

平生爱山如好德，未尝一饭忘泉石。
大苏山下松栢林，路尽重门照金碧。
思公得道神所相，指示岩幽驻瓶锡。
天台妙教源欲启，来此一酌曹溪滴。
两公道场守龙象，兵火暂晦终辉赫。
撞钟伐鼓食千指，皆二大士之余力。
萦纡石磴造山顶，上有玉人方燕寂。
北轩三伏飞冰雪，一日掠尽淮山色。
东游尘土我实倦，道过化城聊暂息。
青鞋布袜旧家风，此身终效名山役。
题宅后井
作者：张耒
朝代：宋

清泉十丈白如浆，甘似醍醐透◇凉。君欲道中无渴死，百寻操绠莫辞长。
题宅后井
作者：张耒
朝代：宋

清泉十丈白如浆，甘似醍醐透椀凉。君欲道中无渴死，百寻操绠莫辞长。
题宅后井
作者：张耒
朝代：宋
体裁：七言绝句

清泉十丈白如浆，甘似醍醐透碗凉。君欲道中无渴死，百寻操绠莫辞长。
题安州张全翁大夫溪图
作者：张耒
朝代：宋

清溪萦洄流碧玉，散入缘冈万竿竹。照春四合锦绣林，干云直上风霜木。主人吾宗行圭璧，解组归来鬓犹绿。祇知林下酒盈樽，不忧门外车推毂。灵心内守消冰炭，洗眼旁观看荣辱。造物乘除真有理，却将康健还无欲。嗟予放浪已半世，斥逐不去缘微禄。六年一梦百忧患，踏雨褰裳过林麓。杀鸡为黍固留我，我自奔忙不皇宿。乃知风月为君好，颇觉禽鱼憎我俗。楚鱼楚稻贱如土，老去容身一茅屋。他年杖履请卜邻，与君静话烹粱粥。
题安州张全翁大夫溪图
作者：张耒
朝代：宋

清溪萦洄流碧玉，散入缘冈万竿竹。
照春四合锦绣林，干云直上风霜木。
主人吾宗行珪璧，解组归来鬓犹绿。
祇知林下酒盈樽，不忧门外车推毂。
灵心内守消冰炭，洗眼旁观看荣辱。
造物乘除真有理，却将康健还无欲。
嗟予放浪已半世，斥逐不去缘微禄。
六年一梦百忧患，踏雨褰裳过林麓。
杀鸡为黍固留我，我自奔忙不皇宿。
乃知风月为君好，颇觉禽鱼憎我俗。
楚鱼楚稻贱如土，老去容身一茅屋。
他年杖履请卜邻，与君静话烹粱粥。
题宣州后堂壁四首
作者：张耒
朝代：宋

过雨山亭暑气微，老人犹未试生衣。满园閒绿无人到，春日南风燕子飞。我欲留春情不浅，青春别我苦无情。敬亭山下红千树，日日南风绿满城。翠树阴阴晚雨回，江山清润绝纤埃。军厨煮酒香初熟，更钓溪鱼斫鲙来。流落天涯一病身，簿书丛里费精神。殷勤照水窥华发，黄鸟声中又一春。
题宣州后堂壁四首·其一
作者：张耒
朝代：宋
体裁：七言绝句

过雨山亭暑气微，老人犹未试生衣。满园閒绿无人到，春日南风燕子飞。
题宣州后堂壁四首·其三
作者：张耒
朝代：宋
体裁：七言绝句

翠树阴阴晚雨回，江山清润绝纤埃。军厨煮酒香初熟，更钓溪鱼斫鲙来。
题宣州后堂壁四首·其二
作者：张耒
朝代：宋
体裁：七言绝句

我欲留春情不浅，青春别我苦无情。敬亭山下红千树，日日南风绿满城。
题宣州后堂壁四首·其四
作者：张耒
朝代：宋

流落天涯一病身，簿书丛裏费精神。
殷勤照水窥华髮，黄鸟声中又一春。
题宣州后堂壁四首·其四
作者：张耒
朝代：宋

流落天涯一病身，簿书丛里费精神。殷勤照水窥华发，黄鸟声中又一春。
题寒溪长老方丈
作者：张耒
朝代：宋
体裁：七言绝句

满坐绳床百事贫，荒溪古屋四无邻。为生易足君无笑，渠是人间得计人。
题寿阳楼二首
作者：张耒
朝代：宋

渺渺长淮去不休，行人独上寿阳楼。一阕长歌不须唱，山川都是旧时愁。长淮不断水悠悠，楼下行人淮上楼。谁谓满前风景好，古今供作别离愁。
题寿阳楼二首·其一
作者：张耒
朝代：宋
体裁：七言绝句

渺渺长淮去不休，行人独上寿阳楼。一阕长歌不须唱，山川都是旧时愁。
题寿阳楼二首·其二
作者：张耒
朝代：宋
体裁：七言绝句

长淮不断水悠悠，楼下行人淮上楼。谁谓满前风景好，古今供作别离愁。
题庐阜官厅壁
作者：张耒
朝代：宋
体裁：五言律诗

平生山水兴，今夜宿东林。落日楼殿影，西风钟梵音。云横山阁迥，雨过虎溪深。脚力犹堪在，他年当重寻。
题庭木
作者：张耒
朝代：宋
体裁：七言绝句

枯条怪石坐寒禽，玉轴高悬画万金。岁晚荒畦真在眼，寂寥方见此时心。
题所居西斋
作者：张耒
朝代：宋

幽居不厌小，小院有深庭。一曲秋风地，低檐夕照明。脱条株有态，止水瑩含清。中有支离客，吟腰瘦沈卿。
题所居西斋
作者：张耒
朝代：宋
体裁：五言律诗

幽居不厌小，小院有深庭。一曲秋风地，低檐夕照明。脱条株有态，止水莹含清。中有支离客，吟腰瘦沈卿。
题所居西斋
作者：张耒
朝代：宋

幽居不厌小，小院有深庭。一曲秋风地，低檐夕照明。脱条株有态，止水莹含清。中有支离客，吟腰瘦沉卿。
题扇二首
作者：张耒
朝代：宋

越衫罗薄逆新凉，扇剪青绡秋水光。花前一把罗敷手，直到花残襟袖香。弯弯凉月帖淮天，露湿蒲梢风堕莲。松盖草茵迎不至，南山桂子老秋烟。
题扇二首·其一
作者：张耒
朝代：宋
体裁：七言绝句

越衫罗薄逆新凉，扇剪青绡秋水光。花前一把罗敷手，直到花残襟袖香。
题扇二首·其二
作者：张耒
朝代：宋
体裁：七言绝句

弯弯凉月帖淮天，露湿蒲梢风堕莲。松盖草茵迎不至，南山桂子老秋烟。
题斋壁
作者：张耒
朝代：宋
体裁：七言律诗

松庭日午听啼莺，帘外人稀睡老铃。已叹近秋添白发，更因多病读黄庭。江鱼未上烹难致，吴酒空斟醉易醒。好住安心莫惆怅，此身天地一浮萍。
题斋壁
作者：张耒
朝代：宋

松庭日午听啼莺，帘外人稀睡老铃。
已叹近秋添白髮，更因多病读黄庭。
江鱼未上烹难致，吴酒空斟醉易醒。
好住安心莫惆怅，此身天地一浮萍。
题朱氏园
作者：张耒
朝代：宋

东风邀客入芳菲，夹径吹香李万枝。啼鸟远闻知昼静，好花相续得春迟。连樯东去淮天阔，绿野南环楚泽卑。客至会须留醉墨。主人留榜待新诗。
题朱氏园
作者：张耒
朝代：宋
体裁：七言律诗

东风邀客入芳菲，夹径吹香李万枝。啼鸟远闻知昼静，好花相续得春迟。连樯东去淮天阔，绿野南环楚泽卑。客至会须留醉墨，主人留榜待新诗。
题李方叔文卷末
作者：张耒
朝代：宋

他日东坡誉子文，澜翻健笔欲凌云。决科正尔真余事，射策如何但报闻。诡御获禽虽可鄙，挽弓射叶亦徒勤。莫辞更拟相如作，寂寞思玄未放君。
题李方叔文卷末
作者：张耒
朝代：宋

他日东坡誉子文，澜翻健笔欲凌云。决科正尔真馀事，射策如何但报闻。诡御获禽虽可鄙，挽弓射叶亦徒勤。莫辞更拟相如作，寂寞思玄未放君。
题楚州圣井并赠主僧
作者：张耒
朝代：宋
体裁：五言律诗

古佛胜妙力，一泓常湛然。祷祈供众欲，守护赖师贤。清碧晨斋罢，秋登宝供前。自怜多病质，时许挹清泉。
题楚州圣井并赠主僧
作者：张耒
朝代：宋

古佛胜妙力，一泓常湛然。
祷祈供众欲，守护頼师贤。
清碧晨斋罢，秋登宝供前。
自怜多病质，时许挹清泉。
题江州琵琶亭
作者：张耒
朝代：宋
体裁：古风

危亭古榜名琵琶，尚有枫叶连荻花。呜呼司马则已矣，行人往来皆叹嗟。司马风流映千古，当日琵琶传乐府。江山寂寞三百年，浔阳风月知谁主。我今单舸犯江潭，往来略已遍东南。可怜千里伤心目，不待琵琶泪满衫。
题江州琵琶亭
作者：张耒
朝代：宋

危亭未榜名琵琶，尚有枫叶连荻花。呜呼司马则已矣，行人往来皆叹嗟。司马风流映千古，当日琵琶传乐府。江山寂寞三百年，浔阳风月知谁主。我今单舸犯江潭，往来略已遍东南。可怜千里伤心目，不待琵琶泪满衫。
题洛尾亭二首
作者：张耒
朝代：宋

日出南山春雾收，浑浑洛尾入淮流。莫向行人赠杨柳，折将离恨入孤舟。洛尾亭边淮汴交，来波去浪恨迢迢。无端更洒黄昏雨，吹作春愁不肯消。
题洛尾亭二首·其一
作者：张耒
朝代：宋
体裁：七言绝句

日出南山春雾收，浑浑洛尾入淮流。莫向行人赠杨柳，折将离恨入孤舟。
题洛尾亭二首·其二
作者：张耒
朝代：宋
体裁：七言绝句

洛尾亭边淮汴交，来波去浪恨迢迢。无端更洒黄昏雨，吹作春愁不肯消。
题洪泽亭
作者：张耒
朝代：宋
体裁：七言律诗

三年淮海飘萍客，今日亭边再舣舟。人似垂杨随日老，事如流水几时休。閒于万事常难得，仕以为生最拙谋。此世定知犹几至，遑遑奔走欲何求。
题洪泽亭
作者：张耒
朝代：宋

三年淮海飘萍客，今日亭边再舣舟。
人似垂杨随日老，事如流水几时休。
闲于万事常难得，仕以为生最拙谋。
此世定知犹几至，遑遑奔走欲何求。
题海州怀仁令藏春亭
作者：张耒
朝代：宋
体裁：七言绝句

闻道山中贤长官，种花不肯放春还。故知车马红尘地，催促东风不得閒。
题海州怀仁令藏春亭
作者：张耒
朝代：宋

闻道山中贤长官，种花不肯放春还。故知车马红尘地，催促东风不得闲。
题淮阴侯庙
作者：张耒
朝代：宋

云梦何须僞出游，遭谗犹得故乡侯。
平生萧相真知己，何事还同女子谋。
题淮阴侯庙：
作者：张耒
朝代：宋
体裁：七言绝句

云梦何须伪出游，遭谗犹得故乡侯。平生萧相真知己，何事还同女子谋。
题淮阴孙簿壁
作者：张耒
朝代：宋
体裁：七言律诗

荒凉官舍对淮流，樽酒相逢为少留。夹道老椿鸦哺子，隔墙荒草牧呼牛。渡头人散前村市，天际帆来何处舟。自古诗人最多感，新篇应解写骚愁。
题焦山
作者：张耒
朝代：宋

焦山如伏龟，万古浸碧浪。举头北顾海，尾负金刹壮。我闻城东楼，秀色日相向。松杉数毛发，人物见下上。欲携浮丘公，据壳恣潜漾。仙风如见引，金阙或可访。
题焦山
作者：张耒
朝代：宋

焦山如伏龟，万古浸碧浪。
举头北顾海，尾负金剎壮。
我闻城东楼，秀色日相向。
松杉数毛髮，人物见下上。
欲携浮丘公，据殻恣潜漾。
仙风如见引，金阙或可访。
题画二首
作者：张耒
朝代：宋

苍苍老石守寒丛，雪洒林鸠美睡中。鹑傍陈根饥更啄，雀栖高◇瞑愁风。
题画二首
作者：张耒
朝代：宋

败芦浸水冻滩沙，朔雪随风乱缀花。湿翅老鸿鸣未起，暮云山色暗天涯。苍苍老石守寒丛，雪洒林鸠美睡中。鹑傍陈根饥更啄，雀栖高蘖瞑愁风。